title: 2008/590/KE: Deċiżjoni tal-Kummissjoni tas- 16 ta’ Ġunju 2008 rigward l-istabbiliment ta’ Kumitat Konsultattiv dwar l-Opportunitajiet Ugwali għan-Nisa u għall-Irġiel (Verżjoni kodifikata)

text:
               18.7.2008

               MT

               Il-Ġurnal Uffiċjali ta’ l-Unjoni Ewropea

               L 190/17

         DEĊIŻJONI TAL-KUMMISSJONI
   tas-16 ta’ Ġunju 2008
   rigward l-istabbiliment ta’ Kumitat Konsultattiv dwar l-Opportunitajiet Ugwali għan-Nisa u għall-Irġiel
   (Verżjoni kodifikata)
   (2008/590/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               Id-Deċiżjoni tal-Kummissjoni 82/43/KEE tad-9 ta’ Diċembru 1981 rigward l-istabbiliment ta’ Kumitat Konsultattiv dwar l-Opportunitajiet Ugwali għan-Nisa u l-Irġiel (1) ġiet emendata kemm-il darba (2) b’mod sostanzjali. Għal iktar ċarezza u razzjonalità, l-imsemmija Deċiżjoni għandha tiġi kkodifikata.

               (2)

               L-ugwaljanza bejn in-nisa u l-irġiel hija essenzjali għad-dinjità umana u d-demokrazija, u tikkostitwixxi prinċipju fundamentali tal-liġi Komunitarja, tal-kostituzzjonijiet u tal-liġijiet ta’ l-Istati Membri, u tal-konvenzjonijiet internazzjonali u Ewropej.

               (3)

               Fil-prattika l-applikazzjoni tal-prinċipju tat-trattament ugwali għan-nisa u għall-irġiel għandu jitħeġġeġ permezz ta’ kooperazzjoni mtejba u skambju ta’ opinjonijiet u esperjenzi bejn dawk il-korpi fl-Istati Membri li għandhom responsabbiltà speċjali biex iġibu ‘l quddiem l-ugwaljanza ta’ l-opportunitajiet, u l-Kummissjoni.

               (4)

               L-implimentazzjoni sħiħa fil-prattika tad-direttivi, tar-rakkomandazzjonijiet u tar-riżoluzzjonijiet adottati mill-Kunsill fil-qasam ta’ l-opportunitajiet ugwali tista’ titħaffef sew bl-għajnuna ta’ korpi nazzjonali li għandhom network ta’ informazzjoni speċjalizzata għad-dispozizzjoni tagħhom.

               (5)

               It-tħejjija u l-implimentazzjoni tal-miżuri tal-Komunità dwar l-impjegar tan-nisa, it-titjib tal-qagħda tan-nisa li jaħdmu għal rashom u dawk imqabbda biex jaħdmu fl-agrikoltura, u t-tmexxija ‘l quddiem ta’ l-opportunitajiet ugwali jeħtieġu kooperazzjoni mill-qrib mal-korpi speċjalizzati fl-Istati Membri.

               (6)

               Għalhekk, huwa meħtieġ qafas istituzzjonali għall-iskop ta’ konsultazzjonijiet regolari ma’ dawk il-korpi,

         IDDEĊIDIET KIF ĠEJ:
   Artikolu 1
   Il-Kummissjoni b’dan qiegħda tistabbilixxi Kumitat Konsultattiv dwar l-Opportunitajiet Ugwali għan-Nisa u għall-Irġiel, minn issa ‘l quddiem imsejjaħ “il-Kumitat”.
   Artikolu 2
   1.   Il-Kumitat għandu jassisti lill-Kummissjoni biex tifformula u timplimenta l-attivitajiet Komunitarji li għandhom l-iskop li jġibu ‘l quddiem l-opportunitajiet ugwali għan-nisa u għall-irġiel u għandu jinkoraġġixxi skambju kontinwu ta’ l-esperjenza, tal-politiki u tal-prattiki rilevanti bejn l-Istati Membri u l-partijiet differenti involuti.
   2.   Biex jilħaq l-iskopijiet imsemmija fil-paragrafu 1, il-Kumitat għandu:

               (a)

               jassisti lill-Kummissjoni fl-iżvilupp ta’ l-istrumenti għall-monitoraġġ, il-valutazzjoni u t-tifrix tar-riżultati tal-miżuri meħuda fuq livell Komunitarju biex jippromwovu l-opportunitajiet ugwali;

               (b)

               jikkontribwixxi għall-implimentazzjoni tal-programmi ta’ azzjoni Komunitarja fil-qasam, l-aktar billi janalizza r-riżultati u jissuġġerixxi titjib għall-miżuri meħuda;

               (ċ)

               jikkontribwixxi, permezz ta’ l-opinjoni tiegħu, għat-tħejjija tar-rapport annwali tal-Kummissjoni dwar il-progress li jkun sar f’li tintlaħaq l-ugwaljanza ta’ opportunità għan-nisa u għall-irġiel;

               (d)

               jinkoraġġixxi skambji ta’ informazzjoni dwar il-miżuri meħuda fuq il-livelli kollha biex iġibu ‘l quddiem l-opportunitajiet ugwali u, meta xieraq, jissuġġerixxi proposti li fuqhom tkun tista’ tissokta li tittieħed azzjoni;

               (e)

               jibgħat opinjonijiet jew jagħti rapporti lill-Kummissjoni, jew fuq it-talba ta’ din ta’ l-aħħar jew fuq l-inizjattiva tiegħu stess, dwar kull materja ta’ rilevanza biex iġib ‘il quddiem l-opportunitajiet indaqs fil-Komunità.

         3.   Il-proċeduri għad-distribuzzjoni ta’ l-opinjonijiet u r-rapporti tal-Kumitat għandhom jiġu stabbiliti bi ftehim mal-Kummissjoni. Dawn jistgħu jiġu ippubblikati bħala anness għar-rapport annwali tal-Kummissjoni dwar opportunitajiet ugwali għan-nisa u l-irġiel tal-Kummissjoni.
   Artikolu 3
   1.   Il-Kumitat għandu jkun kompost minn 68 membru, i.e.:

               (a)

               rappreżentant wieħed għal kull Stat Membru mill-ministeri jew dipartimenti tal-gvern responsabbli biex imexxi ‘l quddiem l-opportunitajiet ugwali; ir-rappreżentant għandu jintgħażel mill-Gvern ta’ kull Stat Membru;

               (b)

               rappreżentant wieħed għal kull Stat Membru mill-kumitati jew korpi nazzjonali stabbiliti b’deċiżjoni uffiċjali, li jkollu ir-responsabbiltà speċifika għall-opportunitajiet ugwali bejn in-nisa u l-irġiel permezz ta’ rappreżentanza tas-setturi interessati; meta f’xi Stat Membru ikun hemm aktar minn kumitat jew korp wieħed li jaħdmu f’dawn il-materji il-Kummissjoni għandha tistabixxi liema korp, skond l-iskopijiet, l-istruttura, ir-rappreżentattività u livell ta’ indipendenza tiegħu, huwa l-aktar ikkwalifikat biex ikun rappreżentat fil-Kumitat; kull pajjiż li ma jkollux dawn il-kumitati għandu jkun rappreżentat minn membri ta’ korpi kkunsidrati mill-Kummissjoni li jaqdu dmirijiet analogi; ir-rappreżentant għandu jinħatar mill-Kummissjoni, li taġixxi fuq proposta tal-kumitat jew korp nazzjonali li għandu x’jaqsam;

               (ċ)

               sebgħa membri li jirrappreżentaw l-organizzazzjonijiet ta’ min iħaddem fuq il-livell Komuntarju;

               (d)

               sebgħa membri li jirrappreżentaw l-organizzazzjonijiet tal-ħaddiema fuq il-livell Komunitarju.

         Ir-rappreżentanti għandhom jinħatru mill-Kummissjoni, li taġixxi fuq proposta mis-sieħba soċjali fuq il-livell Komunitarju.
   2.   Żewġ rappreżentanti tal-European Women’s Lobby għandhom jattendu l-laqgħat tal-Kumitat bħala osservaturi.
   3.   Ir-rappreżentanti ta’ organizzazzjonijiet internazzjonali u professjonali u assoċjazzjonijiet oħra li jagħmlu talbiet motivati kif dovut lill-Kummissjoni jistgħu jingħataw status ta’ osservaturi.
   Artikolu 4
   Persuna alternattiva għandha tinħatar għal kull membru tal-Kumitat taħt l-istess kondizzjonijiet bħal dawk imsemmija fl-Artikolu 3.
   Mingħajr preġudizzju għad-disposizzjonijiet ta’ l-Artikolu 7, il-persuna alternattiva la tattendi l-laqgħat tal-Kumitat u lanqas tipparteċipa fix-xogħol tiegħu sakemm il-membru rilevanti ma jkunx miżmum milli jagħmel dan.
   Artikolu 5
   Iż-żmien tal-kariga tal-membri tal-Kumitat għandu jkun ta’ tliet snin u jista’ jiġġedded.
   Meta jagħlaq il-perjodu ta’ tliet snin, il-membri tal-Kumitat ikomplu fil-kariga sakemm ikun provdut xi ħadd li jeħdilhom posthom jew jiġġedded iż-żmien tal-kariga tagħhom.
   Iż-żmien ta’ kariga ta’ kull membru jintemm qabel ma jagħlaq il-perjodu ta’ tliet snin fil-każ tar-riżenja tagħha/tiegħu, tat-tmiem tas-sħubija tagħha/tiegħu fl-organizzazzjoni li tirrappreżenta jew jirrappreżenta, jew il-mewt tagħha/tiegħu. Iż-żmien ta’ kariga ta’ xi membru jista’ jintemm ukoll jekk l-organizzazzjoni li nnominatu titlob li jinbidel.
   Il-membru jinbidel għall-kumplament taż-żmien tal-kariga skond il-proċedura stabbilita fl-Artikolu 4.
   Ma jkun hemm ebda ħlas għad-dmirijiet tal-membru; spejjeż ta’ l-ivvjaġġar u ta’ kuljum għal-laqgħat tal-Kumitat u gruppi ta’ xogħol stabbiliti skond l-Artikolu 8 għandhom jitħallsu mill-Kummissjoni skond ir-regoli amministrattivi li jkun hemm fis-seħħ.
   Artikolu 6
   Il-Kumitat għandu jaħtar president, għal mandat ta’ sena, minn fost il-membri tiegħu. L-elezzjoni ssir b’maġġoranza ta’ żewġ terzi tal-membri preżenti; iżda ikun jeħtieġ minimu ta’ nofs il-voti kollha favur.
   Għandhom jiġu eletti żewġ viċi-presidenti bl-istess maġġoranza u taħt l-istess kundizzjonijiet. Dawn ikollhom jaġixxu flok il-president fl-assenza ta’ dan ta’ l-aħħar. Il-president u l-viċi-presidenti għandhom jappartjenu għal Stati Membri differenti. Għandhom jikkostitwixxu il-Bureau tal-Kumitat, li għandu jiltaqa’ qabel kull laqgħa tal-Kumitat.
   Il-Kummissjoni għandha torganizza x-xogħol tal-Kumitat b’kooperazzjoni mill-qrib mal-president. L-abbozz ta’ l-aġenda għal-laqgħat tal-Kumitat għandu jiġi stabbilit mill-Kummissjoni bi ftehim mal-president. Is-Segretarjat tal-Kumitat għandu jiġi pprovdut mill-Unità ta’ l-Opportunitajiet Ugwali tal-Kummissjoni. Il-minuti tal-laqgħat tal-Kumitat għandhom jinkitbu mis-servizzi tal-Kummissjoni u jingħataw lill-Kumitat għall-approvazzjoni.
   Artikolu 7
   Il-President jista’ jistieden lil xi persuna li tkun speċjalment kwalifikata f’xi suġġett partikulari li jkun fl-aġenda biex tieħu sehem fix-xogħol tiegħu bħala espert.
   L-esperti għandhom jieħdu sehem fix-xogħol fuq is-suġġett partikolari li għalih intalbet l-attendenza tagħhom.
   Artikolu 8
   1.   Il-Kumitat jista’ jistabbilixxi gruppi ta’ xogħol.
   2.   Għat-tħejjija ta’ l-opinjonijiet tiegħu, il-Kumitat jista’ jafda x-xogħol tat-tfassil tar-rapporti f’idejn rapporteur jew xi espert minn barra skond il-proċeduri li għandhom jiġu stabbiliti.
   3.   Membru wieħed jew aktar tal-Kumitat jista’ jipparteċipa bħala osservatur fl-attivitajiet ta’ kumitati konsultattivi oħra tal-Kummissjoni, u għandu jinforma lill-Kumitat b’dan.
   Artikolu 9
   Il-miżuri adottati skond l-Artikoli 7 u 8 li jkollhom implikazzjonijiet finanzjarji għall-bilanċ tal-Komunitajiet Ewropej għandhom jingħataw qabel għall-qbil tal-Kummissjoni u għandhom ikunu implimentati skond ir-regoli amministrattivi li jkun hemm fis-seħħ.
   Artikolu 10
   Il-Kumitat għandu jitlaqqa mill-Kummissjoni u għandu jiltaqa’ fil-bini tagħha. Għandu jiltaqa’ mill-inqas darbtejn fis-sena.
   Artikolu 11
   Id-diskussjonijiet tal-Kumitat għandhom jittrattaw fuq it-talbiet formulati mill-Kummissjoni jew fuq l-opinjonijiet li l-Kumitat jagħti fuq l-inizjattiva tiegħu proprja. Ma jitteħidx vot fuqhom.
   Il-Kummissjoni, meta tkun qiegħda titlob l-opinjoni tal-Kumitat, tista’ tagħti limitu ta’ żmien li fih trid tingħata l-opinjoni.
   L-opinjonijiet espressi mid-diversi kategoriji rrappreżentati fil-Kumitat huma rreġistrati fil-minuti, li jintbagħtu lill-Kummissjoni.
   Meta l-opinjoni mitluba tkun intlaħqet b’mod unanimu mill-Kumitat, dan għandu jabbozza konklużjonijiet komuni li jkunu annessi mal-minuti.
   Artikolu 12
   Mingħajr preġudizzju għad-dispożizzjonijiet ta’ l-Artikolu 287 tat-Trattat, il-membri tal-Kumitat m’għandhomx ikunu mitluba jiżvelaw informazzjoni miksuba fil-qadi tax-xogħol tal-Kumitat jew tal-gruppi tax-xogħol tiegħu meta jiġu infurmati mill-Kummissjoni li l-opinjoni mitluba jew il-mistoqsija magħmula jkollha x’taqsam ma’ xi ħaġa kunfidenzjali.
   F’dawn il-każijiet, membri tal-Kumitat u r-rappreżentanti tad-dipartimenti tal-Kummissjoni biss għandhom jattendu l-laqgħat.
   Artikolu 13
   Id-Deċiżjoni 82/43/KEE hi mħassra.
   Referenzi għad-Deċiżjoni li ġiet imħassra għandhom jinftiehmu bħala referenzi għal din id-Deċiżjoni u għandhom jinqraw skond it-tabella ta’ korrelazzjoni fl-Anness II.

      Magħmula fi Brussell, 16 ta’ Ġunju 2008.

            Għall-Kummissjoni

         José Manuel BARROSO

            Membru tal-Kummissjoni

      (1)  ĠU L 20, 28.1.1982, p. 35. Id-Deċiżjoni kif emendata l-aħħar bir-Regolament (KE) Nru 1792/2006 (ĠU L 362, 20.12.2006, p. 1).

      (2)  Ara l-Anness I.

      ANNESS I
      Deċiżjoni mħassra flimkien ma’ lista ta’ l-emendi suċċessivi tagħha

                  Deċiżjoni tal-Kummissjoni 82/43/KEE
                  (ĠU L 20, 28.1.1982, p. 35)

                  Punt VIII.12. ta’ l-Anness I ta’ l-Att ta’ Adeżjoni 1985
                  (ĠU L 302, 15.11.1985, p. 209)

                  Punt IV.Ċ. ta’ l-Anness I ta’ l-Att ta’ Adeżjoni 1994
                  (ĠU C 241, 29.8.1994, p. 115)

                  Deċiżjoni tal-Kummissjoni 95/420/KE
                  (ĠU L 249, 17.10.1995, p. 43)

                  Punt 11.4. ta’ l-Anness II ta’ l-Att ta’ Adeżjoni 2003
                  (ĠU L 236, 23.9.2003, p. 585)

                  Regolament tal-Kunsill (KE) Nru 1792/2006
                  (ĠU L 362, 20.12.2006, p. 1)

                  Biss fir-rigward tar-referenza magħmula fis-sitt inċiż ta’ Artikolu 1(2) għad-Deċiżjoni 82/43/KEE u l-Anness, punt 9.1.

      ANNESS II
      Tabella ta’ Korrelazzjoni

                  Deċiżjoni 82/43/KEE

                  Din id-Deċiżjoni

                  Artikolu 1 u 2

                  Artikolu 1 u 2

                  Artikolu 3(1), l-ewwel subparagrafu, (a)

                  Artikolu 3(1), l-ewwel subparagrafu, (a)

                  Artikolu 3(1), l-ewwel subparagrafu, (b)

                  Artikolu 3(1), l-ewwel subparagrafu, (b)

                  Artikolu 3(1), l-ewwel subparagrafu, (ċ), l-ewwel inċiż

                  Artikolu 3(1), l-ewwel subparagrafu, (ċ)

                  Artikolu 3(1), l-ewwel subparagrafu, (ċ), it-tieni inċiż

                  Artikolu 3(1), l-ewwel subparagrafu, (d)

                  Artikolu 3(1), it-tieni subparagrafu

                  Artikolu 3(1), it-tieni subparagrafu

                  Artikolu 3(2) u (3)

                  Artikolu 3(2) u (3)

                  Artikolu 4, l-ewwel sentenza

                  Artikolu 4, l-ewwel subparagrafu

                  Artikolu 4, it-tieni sentenza

                  Artikolu 4, it-tieni subparagrafu

                  Artikoli 5-12

                  Artikoli 5-12

                  Artikolu 13

                  —

                  —

                  Artikolu 13

                  —

                  Anness I

                  —

                  Anness II


title: 2009/789/KE: Deċiżjoni tal-Kummissjoni tas- 26 ta’ Ottubru 2009 li tiddetermina l-pożizzjoni tal-Komunità fir-rigward ta’ deċiżjoni tal-entitajiet tal-ġestjoni skont il-ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi ta’ tikkettar tal-użu effiċjenti tal-enerġija għat-tagħmir tal-uffiċċji rigward ir-reviżjoni tal-ispeċifikazzjonijiet għall-moniter tal-kompjuter fl-Anness C, il-parti II, tal-Ftehim (Test b’relevanza għaż-ŻEE)

text:
               29.10.2009

               MT

               Il-Ġurnal Uffiċjali tal-Unjoni Ewropea

               L 282/23

         DEĊIŻJONI TAL-KUMMISSJONI
   tas-26 ta’ Ottubru 2009
   li tiddetermina l-pożizzjoni tal-Komunità fir-rigward ta’ deċiżjoni tal-entitajiet tal-ġestjoni skont il-ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi ta’ tikkettar tal-użu effiċjenti tal-enerġija għat-tagħmir tal-uffiċċji rigward ir-reviżjoni tal-ispeċifikazzjonijiet għall-moniter tal-kompjuter fl-Anness C, il-parti II, tal-Ftehim
   (Test b’relevanza għaż-ŻEE)
   (2009/789/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 2006/1005/KE tat-18 ta’ Diċembru 2006 dwar il-konlużjoni tal-Ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi ta’ tikkettar tal-użu effiċjenti tal-enerġija għat-tagħmir tal-uffiċċji (1), u b’mod partikolari l-Artikolu 4(3) tagħha,
   Billi:

               (1)

               L-ispeċifikazzjonijiet għall-moniter tal-kompjuter għandhom jiġu riveduti sabiex jiġi żgurat li l-konsumaturi jkollhom l-opportunità li jidentifikaw il-prodotti effiċjenti, u b’hekk jiġi emendat l-Anness C għall-Ftehim.

               (2)

               Il-pożizzjoni tal-Komunità fir-rigward tal-emendi tal-ispeċifikazzjonijiet għandha tiġi ddeterminata mill-Kummissjoni.

               (3)

               Il-miżuri previsti f’din id-Deċiżjoni jikkunsidraw l-opinjoni mogħtija mill-Bord Energy Star tal-Komunità Ewropea msemmi fl-Artikolu 8 tar-Regolament (KE) Nru 106/2008 tal-Parlament Ewropew u tal-Kunsill tal-15 ta’ Jannar 2008 dwar programm Komunitarju ta’ tikkettar dwar l-effiċjenza enerġetika tat-tagħmir tal-uffiċċju (2).

               (4)

               Mit-30 ta’ Ottubru 2009, l-ispeċifikazzjonijiet għall-moniter tal-kompjuter fl-Anness C, il-parti II, għandhom jiġu mħassra għall-moniters tal-kompjuter b’daqsijiet djagonali tal-iskrin li jkunu taħt it-30 pulzier, u sostitwiti bl-ispeċifikazzjoni annessa għal din id-Deċiżjoni.

               (5)

               Mit-30 ta’ Jannar 2010, l-ispeċifikazzjonijiet għall-moniters tal-kompjuter fl-Anness C, il-parti II, għandhom jiġu mħassra għall-moniters tal-kompjuter b’daqsijiet djagonali tal-iskrin li jkunu minn 30 sa 60 pulzier, inklużivi, u sostitwiti bl-ispeċifikazzjoni annessa għal din id-Deċiżjoni,

         IDDEĊIDIET KIF ĠEJ:
   Artikolu Waħdieni
   Il-pożizzjoni li l-Komunità Ewropea għandha tadotta fir-rigward ta’ deċiżjoni tal-Entitajiet tal-Ġestjoni skont il-Ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi ta’ tikkettar tal-użu effiċjenti tal-enerġija għat-tagħmir tal-uffiċċji rigward ir-reviżjoni tal-ispeċifikazzjonijiet għall-kompjuter fl-Anness C, parti II, għall-Ftehim għandha tiġi bbażata fuq l-abbozz ta’ deċiżjoni mehmuż.

      Magħmul fi Brussell, is-26 ta’ Ottubru 2009.

            Għall-Kummissjoni

         Andris PIEBALGS

            Membru tal-Kummissjoni

      (1)  ĠU L 381, 28.12.2006, p. 24.

      (2)  ĠU L 39, 13.2.2008, p. 1.

      ANNESS

         ABBOZZ TAD-DEĊIŻJONI
         ta’ […]
         tal-Entitajiet tal-ġestjoni skont il-Ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi ta’ tikkettar tal-użu effiċjenti tal-enerġija għat-tagħmir tal-uffiċċji rigward ir-reviżjoni tal-ispeċifikazzjonijiet għall-moniter tal-kompjuter fl-Anness C, il-parti II, tal-Ftehim
         L-ENTITAJIET TAL-ĠESTJONI,
         Wara li kkunsidraw il-Ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi ta’ tikkettar tal-użu effiċjenti tal-enerġija għat-tagħmir tal-uffiċċji, u b’mod partikolari l-Artikolu XII tiegħu,
         Billi l-ispeċifikazzjonijiet għall-moniter tal-kompjuter fl-Anness C, il-parti II, b’effett mill-1 ta’ Jannar 2006, għandhom jiġu mħassra u sostitwiti bl-ispeċifikazzjonijiet riveduti,
         IDDEĊIDEW KIF ĠEJ:
         Għall-moniters tal-kompjuter b’daqsijiet djagonali tal-iskrin taħt it-30 pulzier, l-ispeċifikazzjonijiet għall-moniter tal-kompjuter fl-Anness C, il-parti II, għall-Ftehim jiġu mħassra u sostitwiti bl-ispeċifikazzjonijiet fl-Anness għal din id-Deċiżjoni b’effett mit-30 ta’ Ottubru 2009.
         Għall-moniters tal-kompjuter b’daqsijiet djagonali tal-iskrin minn 30 sa 60 pulzier, inklużivi, l-ispeċifikazzjonijiet għall-moniter tal-kompjuter fl-Anness C, il-parti II, għall-Ftehim jiġu mħassra u sostitwiti bl-ispeċifikazzjonijiet fl-Anness għal din id-Deċiżjoni b’effett mit-30 ta’ Jannar 2010.
         Id-Deċiżjoni, magħmula f’żewġ kopji, għandha tiġi ffirmata mill-Kopresidenti.

            Iffirmat f’Washington DC, […]

               (…)

                  f’isem l-Aġenzija għall-Protezzjoni tal-Ambjent tal-Istati Uniti

            Iffirmat fi Brussell, […]

               (…)

                  f’isem il-Komunità Ewropea

         ANNESS

            ANNESS C, IL-PARTI II, GĦALL-FTEHIM

            “II.   SPEĊIFIKAZZJONIJIET TAD-DISPLEJ
            1.   Definizzjonijiet

            A.   Id Displej Elettroniku (li ssir referenza għalih wkoll bħala d-’Displej’): Prodott li huwa disponibbli kummerċjalment bi skrin tad-displej u komponenti elettroniċi assoċjati, li ta’ spiss ikunu integrati fi struttura unika separata, li bħala l-funzjoni ewlenija tiegħu juri informazzjoni viżwali minn (i) kompjuter, stazzjon tax-xogħol (workstation) jew server permezz ta’ input wieħed jew iktar, bħall-VGA, DVI, HDMI, jew IEEE 1394, jew (ii) USB flash drive, karta tal-memorja, jew konnessjoni mal-Internet mingħajr wajer. It-teknoloġiji komuni tad-displej jinkludu liquid crystal display (LCD), light emitting diode (LED), cathode-ray tube (CRT), u plasma display panel (PDP).
            B.   Provvista Esterna tal Enerġija: Komponent integrat f’kaxxa esterna separata mill-kaxxa tad-displej u mfassal biex jaqleb il-vultaġġ tal-input ta’ kurrent alternanti (AC) mill-mejn għal vultaġġ(i) iktar baxx(i) ta’ kurrent dirett (DC) sabiex jitħaddem id-displej. Provvista esterna tal-enerġija (EPS) għandha taqbad mad-displej permezz ta’ konnessjoni elettrika maskili/femminili, kejbil, fil jew wajer ieħor li huma permanenti jew li jistgħu jitneħħew.
            C.   Modalità Mixgħula: Il modalità operattiva ta’ displej li huwa (i) imqabbad ma’ sors tal-enerġija, (ii) għandu s-swiċċijiet mekkaniċi kollha mixgħula, u (iii) qed jaqdi l-funzjoni primarja tiegħu li jipproduċi immaġni.
            D.   Modalità Sleep: Il modalità operattiva ta’ displej li huwa (i) imqabbad ma’ sors tal-enerġija, (ii) għandu s-swiċċijiet mekkaniċi kollha mixgħula, u (iii) u tpoġġa fuq modalità b’enerġija baxxa billi jirċievi sinjal mill-apparat ikkonnettjat (eż. kompjuter, konsol tal-logħob, jew kaxxa set-top) jew permezz ta’ funzjoni interna bħal tajmer li jwaqqaf l-enerġija jew sensor li jitfi d-dawl meta d-displej ma jkunx qed jintuża. Il-Modalità Sleep hija kkunsidrata bħala kundizzjoni ‘soft’ ta’ konsum baxx, għax id-displej jista’ jitneħħa mill-Modalità Sleep billi jirċievi sinjal mill-apparat konness jew permezz ta’ funzjoni interna.
            E.   Modalità Mitfija: Il modalità operattiva ta’ displej li huwa (i) imqabbad ma’ sors tal-enerġija, (ii) jinxtegħel permezz ta’ swiċċ, u (iii) ma jipprovdi l-ebda funzjoni. L-utent għandu juża swiċċ mekkaniku biex l-apparat ma jibqax fuq il-Modalità Mitfija. Jekk ikun hemm iktar minn swiċċ wieħed ta’ dan it-tip, il-persuna responsabbli mit-test għandu juża l-iktar swiċċ disponibbli faċilment.
            F.   Luminanza: Il miżura fotometrika tal-intensità luminuża għal kull unità ta’ medda dawl li tivvjaġġa f’direzzjoni speċifikata. Din il-miżura tiddeskrivi l-ammont ta’ dawl li jgħaddi jew li joħroġ minn taqsima partikolari, u li jaqa’ f’angolu solidu speċifikata. L-unità standard għal-luminanza hija candela għal kull metru kwadru (cd/m2).
            G.   Kontroll Awtomatiku tal Luminożità: Għad-displejs, il-kontrolli awtomatiċi tal-luminożità huma l-mekkaniżmu awtomatiku li jikkontrolla l-luminożità tad-displej bħala funzjoni tad-dawl ambjentali.
            2.   Prodotti li Jikkwalifikaw

            Biex jikkwalifika għall-ENERGY STAR, id-displej għandu jissodisfa l-kriterji li ġejjin:
            A.   Daqs djagonali tal-iskrin massimu viżibbli: Id-displej għandu jkollu daqs djagonali tal-iskrin viżibbli ta’ inqas jew daqs (≤) 60 pulzier.
            B.   Sors tal-Enerġija: Id-displej għandu jieħu l-enerġija minn plakka ta’ mal-ħajt tal-AC separata, unità tal-batterija li tinbiegħ b’adattur tal-AC, jew konnessjoni tad-dejta jew tan-netwerk.
            C.   Tjuners tat-Televixin: Jekk id-displej għandu tjuner tat-televixin integrat, jista’ jikkwalifika għall-ENERGY STAR skont din l-ispeċifikazzjoni sakemm jiġi kkummerċjalizzat u mibjugħ primarjament lill-konsumaturi bħala displej jew displej u televiżjoni b’funzjoni doppja. Kwalunkwe displej bi tjuner tat-televixin li jiġi kkummerċjalizzat u mibjugħ esklussivament bħala televixin mhuwiex eliġibbli biex jikkwalifika skont din l-ispeċifikazzjoni. Skont il-Livell 2 ta’ din l-ispeċifikazzjoni, dawk id-displejs mingħajr tjuners biss jistgħu jikkwalifikaw; displejs bit-tjuners jistgħu jikkwalifikaw skont il-Livell 2 tal-ispeċifikazzjoni tal-Verżjoni 3.0 tal-ENERGY STAR TV.
            D.   Kontroll Awtomatiku tal-Luminożità (ABC): Biex jikkwalifika għall-ENERGY STAR bl-użu tal-formula tal-konsum tal-enerġija tal-Kontroll Awtomatiku tal-Luminożità bil-Modalità Mixgħula, id-displej irid joħroġ mill-fabbrika bl-ABC attivat awtomatikament.
            E.   Provvista Esterna tal-Enerġija: Jekk id-displej joħroġ mill-fabbrika b’EPS, l-EPS għandu jikkwalifika għall-ENERGY STAR jew jissodisfa l-livelli ta’ effiċjenza fil-modalità ta’ mingħajr tagħbija jew attiva previsti fir-Rekwiżiti ta’ Programm tal-ENERGY STAR għal Provvisti ta’ Kurrenti Esterni b’Vultaġġ Uniku AC-AC u AC-DC. L-ispeċifikazzjoni tal-ENERGY STAR u l-lista ta’ prodotti kwalifikati hija disponibbli fuq is-sit www.energystar.gov/powersupplies
            F.   Rekwiżiti għall-Ġestjoni tal-Enerġija: Id-displej għandu jkollu għall-inqas mekkaniżmu wieħed attivat awtomatikament li jħalli d-displej idaħħal awtomatikament il-Modalità Sleep jew Mitfija. Pereżempju, il-konnessjonijiet tad-dejta jew tan-netwerk għandhom jippermettu li d-displej jintefa skont il-mekkaniżmi standard, bħas-Sinjalar tal-Ġestjoni tal-Enerġija tad-Displej. Id-displejs li jiġġeneraw il-kontenut tagħhom stess għandu jkollhom sensor jew tajmer attivat awtomatikament biex iħaddem awtomatikament il-Modalità Sleep jew Mitfija.
            3.   Kriterji tal-Użu Effiċjenti tal-Enerġija

            A.   Rekwiżiti tal-Modalità Mixgħula

            1.   Livell 1
            Biex jikkwalifika għall-Energy Star, id-displej ma għandux jaqbeż il-massimu tal-konsum tal-elettriku tal-Modalità Mixgħula (PO jew PO1) kif ikkalkulat permezz tal-formula ta’ hawn taħt. Il-konsum massimu tal-elettriku tal-Modalità Mixgħula huwa indikat f’watts u approssimat lejn l-eqreb deċimu ta’ watt.

               Tabella 1

               Ir-Rekwiżiti tal-Livell 1 tal-Konsum tal-Enerġija bil-Modalità Mixgħula

                        Kategorija tad-Displej

                        Modalità Mixgħula Massima
                        Konsum tal-Enerġija (W)

                        Daqs Djagonali tal-Iskrin < 30 pulzier
                        Riżoluzzjoni tal-Iskrin ≤ 1,1 MP

                        PO = 6*(MP) + 0,05*(A) + 3

                        Daqs Djagonali tal-Iskrin < 30 pulzier
                        Riżoluzzjoni tal-Iskrin > 1,1 MP

                        PO = 9*(MP) + 0,05*(A) + 3

                        Daqs Djagonali tal-Iskrin 30 – 60 pulzier
                        Ir-Riżoluzzjonijiet Kollha tal-Iskrin

                        PO = 0,27*(A) + 8

                  Meta:

                        MP

                        =

                        Riżoluzzjoni tad-Displej (megapiksils)

                        A

                        =

                        Erja viżibbli tal-iskrin (pulzieri kwadri)

               Eżempju: Il-konsum massimu tal-enerġija bil-Modalità Mixgħla għal displej b’riżoluzzjoni ta’ 1 440 × 900, jew 1 296 000 pixels, daqs djagonali tal-iskrin viżibbli ta’ 19-il pulzier u erja viżibbli tal-iskrin ta’ 162 pulzier kwadru, ikun: ((9 × 1,296) + (0,05 × 162)) + 3 = 22,8 watts meta approssimat lejn l-eqreb deċimu ta’ watt.

               Tabella 2

               Kampjun tar-Rekwiżiti tal-Livell 1 tal-Konsum tal-Enerġija bil-Modalità Mixgħula (1)

                        Djagonali
                        Daqs tal-Iskrin (pulzieri)

                        Riżoluzzjoni

                        Megapixels

                        Dimensjonijiet tal-Iskrin
                        (pulzieri)

                        Erja tal-Iskrin
                        (pulzieri kwadri)

                        Konsum Massimu tal-Elettriku tal-Modalità Mixgħula
                        (watts)

                        7

                        800 × 480

                        0,384

                        5,9 × 3,5

                        21

                        6,4

                        19

                        1 440  × 900

                        1,296

                        16,07 × 10,05

                        162

                        22,8

                        26

                        1 920  × 1 200

                        2,304

                        21,7 × 13,5

                        293

                        38,4

                        42

                        1 360  × 768

                        1,044

                        36 × 20

                        720

                        202,4

                        50

                        1 920  × 1 080

                        2,074

                        44 × 24

                        1 056

                        293,1

                  2.   Livell 2
            Biex jikkwalifika bħala ENERGY STAR, id-displej ma għandux jaqbeż il-valur tal-formuli li ġejjin għall-konsum massimu tal-Modalità Mixgħula: TBD.
            3.   Displejs b’Kontroll Awtomatiku tal-Luminożità (ABC)
            Għad-displejs li joħorġu mill-fabbrika bl-ABC attivat awtomatikament tintuża formula alternattiva biex jiġi kkalkulat il-konsum massimu tal-enerġija bil-Modalità Mixgħula
            PO1 = (0,8 * Ph) + (0,2 * Pl)
            fejn PO1 hija l-medja ta’ konsum tal-enerġija bil-Modalità Mixgħula f’watts, approssimat lejn l-eqreb deċimu ta’ watt, Ph huwa l-konsum tal-enerġija bil-Modalità Mixgħula f’kundizzjonijiet ta’ dawl ambjentali baxx. Il-formula tassumi li d-displej se jkun f’kundizzjonijiet ta’ dawl ambjentali baxx għal 20 % tal-ħin.
            B.   Rekwiżiti tal-Modalità Sleep u Mitfija

            1.   Livelli 1 u 2
            Biex jikkwalifika bħala ENERGY STAR, id-displej ma għandux jaqbeż il-livelli massimi tal-konsum tal-enerġija għall-Modalitajiet Sleep u Mitfija pprovduti fit-Tabella 3, hawn taħt: Id-displejs li jista’ jkollhom aktar minn Modalità waħda Sleep (jiġifieri Sleep u Deep Sleep) għandhom jissodisfaw ir-rekwiżiti tal-Modalità Sleep fil-modalitajiet sleep kollha.

               Eżempju: Riżultat tat-test tad-displej ta’ 3 watts fi Sleep u 2 watts f’Deep Sleep ma jikkwalifikax għax il-konsum tal-enerġija f’wieħed mill-Modilitajiet Sleep ikun qabeż il-Limitu tal-Livell 1 ta’ 2 watts.

               Tabella 3

               Ir-Rekwiżiti tal-Konsum tal-Enerġija bil-Modalità Sleep u Mitfija għad-displejs kollha

                        Modalità

                        Livell 1

                        Livell 2

                        Konsum Massimu tal-Enerġija bil-Modalità Sleep (W)

                        ≤ 2

                        ≤ 1

                        Konsum Massimu tal-Enerġija bil-Modalità Mitfija (W)

                        ≤ 1

                        ≤ 1

                  4.   Rekwiżiti tat-test

               Kif għandha tintuża din it-Taqsima

            L-EPA u l-Kummissjoni Ewropea jużaw, fejn possibbli, prattiki tal-industrija li huma aċċettati fuq firxa wiesgħa biex ikejlu l-prestazzjoni tal-prodott u l-konsum tal-enerġija skont kundizzjonijiet tipiċi tat-tħaddim. Il-metodi tat-testjar f’din l-ispeċifikazzjoni huma bbażati fuq standards tal-Kumitat tal-Metroloġija tad-Displejs tal-Assoċjazzjoni tal-Istandards tal-Vidjos Elettroniċi (Video Electronics Standards Association(VESA)) u l-Kummissjoni Elettroteknika Internazzjonali (International ElectroTechnical Commission (IEC)). F’każijiet fejn l-istandards tal-VESA u l-IEC ma kinux biżżejjed għall-ħtiġijiet tal-programm ENERGY STAR, ġew żviluppati metodi tal-ittestjar u tal-kejl b’kooperazzjoni mal-partijiet interessati tal-industrija.
            Sabiex ikun żgurat mezz konsistenti għall-kejl tal-konsum tal-enerġija ta’ prodotti elettroniċi b’tali mod li r-riżultati tat-test ikunu jistgħu jiġu riprodotti, u li fatturi barranin ma jaffetwawx b’mod ħażin ir-riżultati tat-test, irid jiġi segwit il-protokoll li ġej. Dan il-protokoll għandu erba’ komponenti ewlenin:

                        —

                        Kundizzjonijiet u Strumentazzjoni tat-Test,

                        —

                        Konfigurazzjoni,

                        —

                        Metodu tat-Test,

                        —

                        Dokumentazzjoni.

               Nota: Il-Metodu tat-Test jinsab fl-Appendiċi 1 u 2. Appendiċi 1 jiddeskrivi l-proċedura tat-test għad-displejs b’daqs djagonali tal-iskrin viżibbli li huwa inqas minn (<) 30 pulzier. Appendiċi 2 jiddeskrivi l-proċedura tat-test għad-displejs b’daqs djagonali tal-iskrin viżibbli li huwa minn 30 sa 60 pulzier, inklużiv.
            L-imsieħba jistgħu jagħżlu li jużaw laboratorju intern jew indipendenti biex jipprovdi r-riżultati tat-test.

               Kontroll tal-Kwalità tal-Faċilità

            L-imsieħba huma meħtieġa jwettqu testijiet u jiċċertifikaw dawk il-mudelli tal-prodotti li jissodisfaw il-linji gwida tal-ENERGY STAR. Sabiex isir l-ittestjar meħtieġ għall-kwalifikazzjoni tal-ENERGY STAR, il-prodott għandu jiġi ttestjat b’faċilità li jkollha proċeduri tal-kontroll tal-kwalità għall-monitoraġġ tal-validità tat-testijiet u tal-kalibrazzjonijiet. L-ENERGY STAR tirrakkomanda li dawn it-testijiet isiru f’faċilità li tippermetti r-rekwiżiti ġenerali għall-kompetenza tal-laboratorji tal-ittestjar u l-kalibrazzjoni kif deskritti fl-Istandards Internazzjonali tal-ISO/IEC 17025.

               Kundizzjonijiet u Strumentazzjoni tat-Test

            A.   Protokolli tal-Kejl tal-Enerġija

            Il-konsum medju reali tal-enerġija tad-displej għandu jitkejjel fil-Modalità Mixgħula, il-Modalità Sleep u l-Modalità Mitfija. Meta jsir il-kejl għaċ-ċertifikazzjoni proprja ta’ mudell ta’ prodott, għall-ewwel l-Unità li qed tiġi Ttestjata (Unit Under Test UUT)) għandha tkun fl-istess kundizzjoni (eż. il-konfigurazzjoni u s-settings) bħal meta tkun konsenjata lill-klijent, sakemm ma jkunux iridu jsiru aġġustamenti skont l-istruzzjonijiet ta’ hawn taħt.

                        1.

                        Il-kejl tal-enerġija għandu jittieħed minn punt bejn il-plakka jew is-sors tal-enerġija u l-UUT.

                        2.

                        Jekk l-enerġija elettrika ta’ prodott tiġi mill-mejns, USB, IEEE1394, Power-over-Ethernet, sistema tat-telefown, jew kwalunkwe mezz jew kumbinazzjoni ta’ mezzi oħra, għall-kwalifikazzjoni għandha tintuża l-enerġija elettrika AC netta kkunsmata mill-prodott (filwaqt li jitqies it-telf tal-konverżjoni minn AC għal DC).

                        3.

                        Il-prodotti li jieħdu l-enerġija minn provvista standard ta’ vultaġġ baxx DC (eż. USB, USB PlusPower, IEEE 1394, u Power Over Ethernet) għandhom jużaw sors xieraq tal-elettriku AC li jagħti elettriku DC. Dan il-konsum tal-enerġija tas-sors tal-elettriku AC għandu jitkejjel u jiġi rreġistrat bħala l-konsum tal-elettriku tal-UUT.

                        4.

                        Għal displej li jieħu l-enerġija minn USB, għandu jintuża hub bl-elettriku li jservi biss id-displej li qed jiġi ttestjat. Għal displej li jieħu l-enerġija minn Power Over Ethernet jew USB PlusPower, huwa aċċettabbli li t-tagħmir tad-distribuzzjoni tal-enerġija jitkejjel bid-displej konness u bid-displej mhux konness, u d-differenza bejn iż-żewġ qari li jsiru tiġi rreġistrata bħala l-konsum tal-enerġija tad-displej. Il-persuna responsabbli mit-test għandha tikkonferma li dan jirrefletti b’mod raġonevoli l-konsum DC tal-unità flimkien ma’ xi konċessjoni għall-ineffiċjenza fil-provvista u fid-distribuzzjoni tal-enerġija.

                        5.

                        Kwalunkwe prodott li jista’ jieħu l-enerġija kemm minn sorsi AC kif ukoll minn DC standard b’vultaġġ baxx għandu jiġi ttestjat waqt li jkun qed jaħdem b’enerġija AC.

                  B.   Rekwiżiti tal-Enerġija b’Input AC

                        Vultaġġ tal-Provvista

                        L-Amerika ta’ Fuq/it-Tajwan

                        115 (± 1 %) Volts AC, 60 Hz (± 1 %)

                        L-Ewropa/L-Awstralja/New Zealand

                        230 (± 1 %) Volts AC, 50 Hz (± 1 %)

                        Il-Ġappun

                        100 (± 1 %) Volts AC, 50 Hz (± 1 %)/60 Hz (± 1 %)

                           Nota: Għal prodotti b’qawwa nominali massima ta’ > 1,5 kW, il-firxa tal-vultaġġ hija ± 4 %

                        Distorsjoni Armonika Totali (THD) (Vultaġġ)

                        < 2 % THD (< 5 % għal prodotti b’qawwa nominali massima ta’ > 1,5 kW)

                        Temperatura Ambjentali

                        23 °C ± 5 °C

                        Umdità Relattiva

                        10 – 80 %

                        (ir-Referenza IEC 62301 Ed 1.0: Tagħmir Elettriku tad-Dar – Kejl tal-Enerġija Standby, it-Taqsimiet 4.2, 4.3)

                  C.   Miter approvat

            Il-miters approvati se jinkludu l-karatteristiċi li ġejjin (2):

                        —

                        Disponibbiltà ta’ fattur tal-ogħla tal-kurrent ta’ 3 jew iktar fil-valur nominali tiegħu, u

                        —

                        Limitu minimu ta’ isfel tal-medda tal-kurrent ta’ 10 mA jew inqas.

                  L-istrument tal-kejl tal-enerġija għandu jkollu riżoluzzjoni ta’:

                        —

                        0,01 W jew aħjar għall-kejl tal-enerġija ta’ 10 W jew inqas,

                        —

                        0,1 W jew aħjar għall-kejl tal-enerġija ta’ iktar minn 10 W sa 100 W, u

                        —

                        1 W jew aħjar għall-kejl tal-enerġija ta’ iktar minn 100 W.

                  Flimkien mal-karatteristiċi ta’ hawn fuq huma ssuġġeriti dawn li ġejjin:

                        —

                        Rispons ta’ frekwenza ta’ mill-inqas 3 kHz, u

                        —

                        Kalibrazzjoni bi standard li jkun traċċabbli mill- Istitut Nazzjonali tal-Istandards u t-Teknoloġija (NIST) tal-Istati Uniti.

                  Huwa mixtieq ukoll li l-istrumenti jkunu kapaċi jkejlu l-konsum medju ta’ kull intervall ta’ ħin magħżul mill-utent (l-iktar tagħmir preċiż jagħmel kalkulazzjoni interna biex jiddividi l-enerġija li takkumula bil-ħin li jgħaddi). Bħala alternattiva, l-istrument tal-kejl irid ikun kapaċi jintegra l-enerġija tul kwalunkwe intervall ta’ ħin magħżul mill-utent b’riżoluzzjoni tal-enerġija ta’ 0,1 mWh jew inqas u jintegra l-ħin muri b’riżoluzzjoni ta’ sekonda jew inqas.
            D.   Preċizjoni

            Il-kejl tal-enerġija ta’ 0,5 W jew iktar għandu jsir b’inċertezza ta’ 2 % jew inqas f’livell ta’ kunfidenza ta’ 95 %. Il-kejl tal-enerġija ta’ inqas minn 0,5 W għandu jsir b’inċertezza ta’ 0,01 W jew inqas f’livell ta’ kunfidenza ta’ 95 % (3).
            Il-kejl kollu għandu jiġi rreġistrat f’watts u approssimat lejn l-eqreb deċimu ta’ watt.
            E.   Kundizzjonijiet ta’ Kamra Mudlama

            L-ittestjar kollu tal-luminanza għandu jsir f’kundizzjonijiet ta’ kamra mudlama. Il-kejl tal-illuminanza tal-iskrin tad-displej (E) bil-Modalità Mitfija għandu jkun 1,0 lux jew inqas. Il-kejl għandu jsir f’punt li huwa perpendikolari għaċ-ċentru tal-iskrin tad-displej bl-użu ta’ Tagħmir tal-Kejl tad-Dawl (LMD) bid-displej bil-Modalità Mitfija (ir-Referenza tal-Istandard VESA FPDM 2.0, it-Taqsima 301-2F).
            F.   Protokolli tal-Kejl tad-Dawl

            Meta jkun hemm bżonn jitkejjel id-dawl, bħall-illuminanza u l-luminanza, għandu jintuża LMD mad-displej li jinsab f’kundizzjonijiet ta’ kamra mudlama. L-LMD għandu jintuża biex isir il-kejl fiċ-ċentru ta’, u perpendikolari għall-iskrin tad-displej (ir-Referenza tal-Istandard VESA FPDM 2.0, l-Appendiċi A115). L-erja tal-wiċċ tal-iskrin li se jitkejjel għandha tkopri mill-inqas 500 pixel, sakemm dan ma jaqbiżx l-ekwivalenti ta’ parti rettangolari bil-ġnub b’tul li huma daqs 10 % tal-għoli u l-wisa’ viżibbli tal-iskrin (f’liema każ japplika dan il-limitu tal-aħħar). Madankollu, il-parti illuminata fl-ebda każ ma tista’ tkun iżgħar mill-parti li qed ikejjel l-LMD (ir-Referenza tal-Istandard VESA FPDM 2.0, it-Taqsima 301-2H).

               Konfigurazzjoni

            A.   Periferali

            L-ebda tagħmir estern ma għandu jkun konness ma’ hub jew port tal-Universal Serial Bus (USB). Kwalunkwe spiker mibni fuq ġewwa, tuner tat-televixin, eċċ. jista’ jitqiegħed fil-konfigurazzjoni tal-enerġija minima tiegħu, kif aġġustat mill-utent, biex jiġi minimizzat il-konsum tal-enerġija li mhuwiex assoċjat mad-displej stess.
            B.   Modifiki

            Il-modifiki tat-tagħmir bħat-tneħħija taċ-ċirkwit, jew azzjonijiet oħra mhux disponibbli għal utent tipiku, mhumiex permessi.
            C.   Analogu vs. Interfejs Diġitali

            L-imsieħba huma meħtieġa jittestjaw id-displejs tagħhom bl-użu ta’ interfejs diġitali, ħlief f’dawk il-każijiet fejn wieħed mhuwiex ipprovdut (jiġifieri, displejs b’interfejs diġitali, li għall-finijiet ta’ dan il-metodu tat-test huma definiti bħala li għandhom biss interfejs diġitali). Għad-displejs b’interfejs diġitali, jekk jogħġbok ara n-nota fl-Appendiċi 1 għall-informazzjoni dwar il-vultaġġ, u segwi l-metodu tat-test fl-Appendiċi 1 u/jew 2, li jiddependi fuq id-daqs djagonali tal-iskrin viżibbli tal-UUT, li juża ġeneratur tas-sinjali diġitali.
            D.   Mudelli li Kapaċi Joperaw b’Kumbinazzjonijiet Multipli ta’ Vultaġġ/Frekwenza

            L-imsieħba għandhom jittestjaw, jikkwalifikaw u jiddokumentaw il-kundizzjonijiet applikabbli għal kull suq li l-prodotti tagħhom għandhom jinbiegħu fih bħala li jikkwalifika għall-ENERGY STAR.

               Eżempju: Biex prodott jikseb it-tabella tal-ENERGY STAR kemm fl-Istati Uniti u fl-Ewropa, huwa għandu jikkwalifika kemm f’kumbinazzjoni ta’ 115 V/60Hz kif ukoll 230 V/50Hz. Jekk il-prodott jikkwalifika bħala ENERGY STAR f’kumbinazzjoni waħda biss ta’ vultaġġ/frekwenza (eż. 115 V/60 Hz), f’dan il-każ il-kwalifika u l-promozzjoni tiegħu bħala ENERGY STAR issir biss f’dawk ir-reġjuni li jappoġġaw il-kumbinazzjoni ttestjata ta’ vultaġġ/frekwenza (eż. l-Amerika ta’ Fuq u t-Tajwan).
            E.   Provvista Esterna tal-Enerġija

            Għad-displejs li joħorġu mill-fabbrika bi provvista esterna tal-enerġija, l-EPS ipprovdut għandu jintuża għall-ittestjar kollu. Provvista tal-elettriku alternata ma tistax tiġi sostitwita.
            F.   Kontrolli tal-Kulur

            Il-kontrolli kollha tal-kulur (lewn, saturazzjoni, gamma, eċċ) għandhom jiġu ssettjati bis-settings awtomatiċi tal-fabbrika.
            G.   Riżoluzzjoni u Frekwenza tar-Riffriskar (Refresh) tal-iskrin

            Ir-riżoluzzjoni u l-frekwenza tar-riffriskar tal-iskrin ivarjaw skont it-teknoloġija, kif ġej:

                        (1)

                        Għall-LCDs u teknoloġiji oħrajn bil-pixels fissi, il-format tal-pixel għandu jkun issettjat għal-livell lokali. Il-frekwenza tar-riffriskar tal-LCD għandha tkun issettjata għal 60 Hz, sakemm ma tkunx speċifikament rakkomandata frekwenza tar-riffriskar differenti mill-Imsieħeb, f’liema każ għandha tintuża dik il-frekwenza.

                        (2)

                        Il-format tal-pixel tas-CRT għandu jkun issettjat fil-format tal-pixel preferut bl-ogħla riżoluzzjoni li hija maħsuba li titħaddem bi frekwenza ta’ riffriskar ta’ 75 Hz. Għandha tintuża VESA Discrete Monitor Timing (DMT) jew format tal-pixel standard tal-industrija iktar ġdida għat-test. Id-displej tas-CRT għandu jkun kapaċi jilħaq l-ispeċifikazzjonijiet kollha tal-kwalità ddikjarati mill-Imsieħeb fil-format ittestjat.

                  H.   Proċess biex tisħon

            L-UUT għandha tissaħħan għal minimu ta’ 20 minuta qabel ma jittieħed kwalunkwe kejl tat-test (ir-Referenza tal-Istandard VESA FPDM 2.0, it-Taqsima 301-2D jew 305-3 għat-test biex jisħon).
            I.   Stabbiltà

            Il-kejl kollu tal-konsum tal-enerġija għandu jiġi rreġistrat wara li l-qari tal-istrument ikun stabbli għal 1 % f’perjodu ta’ tliet minuti (ir-Referenza IEC 4.3.1).

               Metodu tat-Test

            Meta jkunu qed isiru dawn it-testijiet, l-imsieħeb jaqbel li juża l-proċeduri applikabbli tat-test ipprovduti fl-Appendiċi 1 u/jew 2, li jiddependu fuq id-daqs djagonali tal-iskrin viżibbli tal-UUT, kif ġej:
            Għad-displejs b’daqs djagonali tal-iskrin viżibbli li huwa inqas minn (<) 30 pulzier, uża l-Appendiċi 1.
            Għad-displejs b’daqs djagonali tal-iskrin viżibbli li huwa minn 30 sa 60 pulzier, uża l-Appendiċi 2.

               Dokumentazzjoni

            A.   Preżentazzjoni ta’ Dejta tal-Prodott Ikkwalifikat lill-EPA jew lill-Kummissjoni Ewropea, kif ikun xieraq

            L-imsieħba huma meħtieġa jiċċertifikaw huma stess dawk il-mudelli tal-prodotti li jissodisfaw il-linji gwida tal-ENERGY STAR u jirrappurtaw l-informazzjoni lill-EPA permezz tal-għodda tat-Tressiq ta’ Prodott Onlajn, jew lill-Kummissjoni Ewropea, kif ikun xieraq. Id-dejta dwar il-prodott li jikkwalifika għall-ENERGY STAR, inkluża l-informazzjoni dwar mudelli ġodda, għandha tiġi pprovduta fuq bażi annwali, jew iktar spiss jekk ikun jixtieq l-Imsieħeb.
            B.   Kwalifika għal Familji ta’ Prodotti

            Il-familji tal-mudelli tad-displej li huma mibnija fuq l-istess qafas u huma identiċi f’kull aspett ħlief fil-kaxxa u l-kulur, jistgħu jkunu kkwalifikati permezz ta’ sottomissjoni tad-dejta tat-test għal mudell wieħed rappreżentattiv. Bl-istess mod, il-mudelli li jibqgħu l-istess jew li jvarjaw biss fl-aspett estern minn dawk mibjugħa fis-sena ta’ qabel jistgħu jibqgħu kwalifikati mingħajr is-sottomissjoni ta’ dejta ġdida tat-test.
            C.   Għadd ta’ Unitajiet Meħtieġa għall-Ittestjar

            Fuq bażi tan-Norma Ewropea 50301 (ir-Referenza BSI 03-2001, BS EN 50301:2001, il-Metodi tal-Kejl għall-Konsum tal-Enerġija għal Tagħmir Awdjo, Vidjo u Tagħmir Relatat, l-Anness A), l-EPA u l-Kummissjoni stabbilixxew proċedura tat-test li biha n-numru ta’ unitajiet meħtieġa għat-test jiddependi fuq ir-riżultati tat-test għall-ewwel unità:

                        (1)

                        Jekk il-konsum tal-enerġija fi stat stabbli tal-UUT huwa iktar minn 85 % tal-limitu għall-kwalifikazzjoni tal-ENERGY STAR fi kwalunkwe waħda mit-tliet modalitajiet operattivi, għandhom jiġu ttestjati żewġ unitajiet addizzjonali tal-istess mudell,

                        (2)

                        Id-dejta dwar il-konsum tal-enerġija għal kull waħda mit-tliet unitajiet tat-test għandha tiġi rrappurtata lill-EPA permezz tal-għodda tat-Tressiq ta’ Prodott Onlajn, jew lill-Kummissjoni Ewropea, kif ikun xieraq, flimkien mal-medja tad-dejta tal-konsum tal-enerġija bil-Modalità Mixgħula, Sleep jew Mitfija mit-tliet testijiet,

                        (3)

                        L-ittestjar ta’ unitajiet addizzjonali mhuwiex meħtieġ jekk il-konsum tal-enerġija fi stat stabbli tal-ewwel unità tat-test huwa 85 % jew inqas mil-limitu tal-kwalifikazzjoni tal-ENERGY STAR tat-tliet modalitajiet operattivi,

                        (4)

                        L-ebda valur tat-test għal kwalunkwe unità ttestjata ma jista’ jaqbeż l-ispeċifikazzjoni tal-ENERGY STAR biex il-mudell jikkwalifika għall-ENERGY STAR,

                        (5)

                        L-eżempju li ġej ikompli jispjega dan l-approċċ:

                           Eżempju: Għas-sempliċità, assumi li l-ispeċifikazzjoni hija 100 watt jew inqas u tapplika biss għal modalità operattiva waħda. 85 watts jirrappreżentaw il-limitu ta’ 15 %.

                                    —

                                    Jekk l-ewwel unità titkejjel fi 80 watts, mhemmx bżonn iktar ittestjar u l-mudell jikkwalifika (80 watts mhumiex iktar minn 85 % tal-limitu li jikkwalifika għall-ENERGY STAR),

                                    —

                                    Jekk l-ewwel unità titkejjel f’85 watts, mhemmx bżonn iktar ittestjar u l-mudell jikkwalifika (85 watts huma eżattament 85 % tal-limitu li jikkwalifika għall-ENERGY STAR),

                                    —

                                    Jekk l-ewwel unità titkejjel f’85,1 watts, imbagħad għandhom jiġu ttestjati żewġ unitajiet oħra biex tiġi ddeterminata l-kwalifikazzjoni (85,1 watts mhumiex iktar minn 85 % tal-limitu li jikkwalifika għall-ENERGY STAR),

                                    —

                                    Jekk tliet unitajiet jiġu ttestjati f’90, 98, u 105 watts, il-mudell ma jikkwalifikax bħala ENERGY STAR—minkejja li l-medja hija 98 watts— għax wieħed mill-valuri (105) jaqbeż l-ispeċifikazzjoni tal-ENERGY STAR.

                  5.   L-Interfejs tal-Utent

            L-imsieħba huma rakkomandati b’mod qawwi li jiddiżinjaw il-prodotti skont l-istandard tal-interfejs tal-utent IEEE P1621: Standard għall-Elementi tal-Interfejs tal-Utent fil-Kontroll tal-Enerġija tat-Tagħmir Elettroniku użat f’Ambjenti ta’ Uffiċċji/Konsumaturi. Il-proġett tal-Kontrolli tal-Ġestjoni tal-Enerġija żviluppa dan l-istandard biex jagħmel il-kontrolli tal-enerġija iktar konsistenti u intuwittivi fit-tagħmir elettroniku kollu. Għad-dettalji, ara http://eetd.LBL.gov/Controls
            6.   Data Effettiva

            Id-data meta l-Imsieħba jistgħu jibdew jikkwalifikaw il-prodotti bħala Energy Star, skont l-ispeċifikazzjoni tal-Verżjoni 5.0, se tiġi definita bħala d-data effettiva tal-ftehim. Kwalunkwe ftehim preċedenti dwar is-suġġett tad-displejs li jikkwalifikaw għall-Energy Star għandu jintemm b’effett fid-29 ta’ Ottubru 2009 għad-displejs b’daqs djagonali tal-iskrin viżibbli inqas minn 30 pulzier, jew fid-29 ta’ Jannar 2010 għad-displejs b’daqs djagonali tal-iskrin viżibbli minn 30 sa 60 pulzier, inklużivi.
            A.   Kwalifika tal-Prodotti Skont il-Livell 1 tal-Ispeċifikazzjoni tal-Verżjoni 5.0

            Id-data li fiha jrid jidħol fis-seħħ il-Livell 1 tal-ispeċifikazzjoni tal-Verżjoni 5.0 tiddependi mid-daqs tad-displej, u hija deskritta fit-tabella ta’ hawn taħt. Il-prodotti kollha, inklużi mudelli li oriġinarjament kienu kkwalifikati skont il-Verżjoni 4.1, b’data tal-manifattura f’dik id-data jew wara għandhom jissodisfaw ir-rekwiżiti l-ġodda tal-Verżjoni 5.0 sabiex jikkwalifikaw għall-Energy Star (inklużi produzzjonijiet addizzjonali ta’ mudelli li oriġinarjament kienu kkwalifikati taħt il-Verżjoni 4.1). Id-data tal-manifattura hija speċifika għal kull unità u hija d-data (eż. ix-xahar u s-sena) li fiha unità titqies li ġiet immuntata kompletament.

                        Kategorija tad-Displej

                        Livell 1 Data Effettiva

                        Daqs Djagonali tal-Iskrin < 30 pulzier

                        It-30 ta’ Ottubru 2009

                        Daqs Djagonali tal-Iskrin 30 - 60 pulzier

                        It-30 ta’ Jannar 2010

                  B.   Kwalifika tal-Prodotti Skont il-Livell 2 tal-Ispeċifikazzjoni tal-Verżjoni 5.0

            It-tieni fażi ta’ din l-ispeċifikazzjoni, il-Livell 2, għandha tidħol fis-seħħ fit-30 ta’ Ottubru 2011 u tapplika għal prodotti b’data tal-manifattura fit-30 ta’ Ottubru 2011 jew wara. Pereżempju, unità b’data tal-manifattura tat-30 ta’ Ottubru 2011 għandha tissodisfa l-ispeċifikazzjoni tal-Livell 2 sabiex tikkwalifika għall-Energy Star.
            C.   Eliminazzjoni ta’ Drittijiet Akkwistati (Grandfathering)

            L-EPA u l-Kummissjoni Ewropea mhux se jħalli li jsir grandfathering skont din l-ispeċifikazzjoni tal-Verżjoni 5.0 tal-Energy Star. Il-kwalifika Energy Star skont il-verżjoni 4.1 ma tingħatax awtomatikament għall-ħajja tal-mudell tal-prodott. Għalhekk, kwalunkwe prodott mibjugħ, ikkummerċjalizzat jew identifikat mill-imsieħeb tal-manifattura bħala Energy Star għandu jissodisfa l-ispeċifikazzjoni attwali li tkun fis-seħħ fiż-żmien tal-manifattura tal-prodott.
            7.   Reviżjonijiet Futuri tal-Ispeċifikazzjonijiet

            L-EPA u l-Kummissjoni Ewropea jirriservaw id-dritt li jbiddlu l-ispeċifikazzjoni f’każ li l-bidliet teknoloġiċi u/jew dawk tas-suq jaffettwaw l-utilità tagħha għall-konsumaturi, l-industrija jew l-ambjent. B’konformità mal-politika attwali, ir-reviżjonijiet tal-ispeċifikazzjoni jsiru permezz ta’ diskussjonijiet mal-partijiet interessati.
            L-EPA u l-Kummissjoni Ewropea se jevalwaw perjodikament is-suq fir-rigward tal-effiċjenza tal-enerġija u t-teknoloġiji l-ġodda. Bħal dejjem, il-partijiet interessati se jkollhom l-opportunità jaqsmu d-dejta tagħhom, iressqu proposti, u jesprimu kwalunkwe tħassib. L-EPA u l-Kummissjoni Ewropea se jaħdmu biex jiżguraw li l-ispeċifikazzjonijiet tal-Livell 1 u 2 jirrikonoxxu l-iktar mudelli fis-suq li huma effiċjenti f’termini ta’ enerġija u jippremjaw lil dawk l-Imsieħba li għamlu sforz biex itejbu iktar l-effiċjenza tal-enerġija.

               Appendiċi 1

                  Proċeduri tat-Test għad-Displejs b’daqs djagonali tal-iskrin viżibbli inqas minn (<) 30 pulzier

               META GĦANDU JINTUŻA DAN ID-DOKUMENT
               Dan id-dokument jiddeskrivi l-proċeduri tat-test għad-displejs b’daqs djagonali tal-iskrin viżibbli li jkun inqas minn (<) 30 pulzier djagonali għar-Rekwiżiti tal-Programm ENERGY STAR għad-displejs tal-Verżjoni 5.0. Il-proċeduri għandhom jintużaw biex jiddeterminaw il-konsum tal-enerġija bil-Modalità Mixgħula, Sleep u Mitfija tal-unità li qed tiġi ttestjata (UUT). Innota li din l-appendiċi jinkludi proċeduri separati għat-tipi ta’ prodotti li ġejjin:

                           —

                           Displejs CRT,

                           —

                           Displejs bil-pixels fissi mingħajr il-Kontroll Awtomatiku tal-Luminożità (ABC) attivat awtomatikament, u,

                           —

                           Displejs bil-pixels fissi bl-ABC attivat awtomatikament.

                     1.   Metodu tat-Test għad-displejs CRT

               A.   Il-kundizzjonijiet, l-istrumentazzjoni u l-konfigurazzjoni tal-ittestjar

               Qabel ma tittestja l-UUT, kun żgur li l-kundizzjonijiet, l-istrumentazzjoni u l-konfigurazzjoni xierqa tal-ittestjar ikunu kif inhu deskritt fil-Kundizzjonijiet u l-Istrumentazzjoni tat-Test tal-Prodott, u t-taqsimiet tal-Konfigurazzjoni tat-Test tal-Prodott tal-ispeċifikazzjoni tad-Displejs.
               B.   Modalità Mixgħula

                           (1)

                           Qabbad il-kampjun tat-test mal-plakka jew mas-sors tal-enerġija u t-tagħmir tat-test.

                           (2)

                           Ixgħel it-tagħmir kollu tat-test u aġġusta sew il-vultaġġ u l-frekwenza tas-sors tal-enerġija.

                           (3)

                           Iċċekkja dwar l-operat normali tal-unità tat-test u ħalli l-aġġustamenti kollha tal-konsumaturi ssettjati bis-settings awtomatiċi tal-fabbrika.

                           (4)

                           Daħħal l-unità tat-test fil-Modalità Mixgħula billi tuża t-tagħmir tal-kontroll remot jew is-swiċċ MIXGĦUL/MITFI fuq il-kabinett tal-unità tat-test.

                           (5)

                           Ħalli lill-UUT tilħaq it-temperatura tal-operat (madwar 20 minuta).

                           (6)

                           Issettja l-modalità xierqa tad-displej. (Irreferi għall-Konfigurazzjoni tat-Test tal-Prodott, it-Taqsima G, ir-Riżoluzzjoni u l-Frekwenza tar-Riffriskar.)

                           (7)

                           Ipprovdi kundizzjonijiet ta’ kamra mudlama. (Irreferi għall-Kundizzjonijiet u l-Istrumentazzjoni tat-Test tal-Prodott, it-Taqsima F, il-Protokolli tal-Kejl tad-Dawl, u t-Taqsima E, il-Kundizzjonijiet ta’ Kamra Mudlama

                           (8)

                           Issettja d-daqs u l-luminanza kif ġej:

                                       (a)

                                       Ibda d-disinn tal-AT01P (Alignment Target 01 Positive Mode) (l-Istandard VESA FPDM 2.0, A112-2F, AT01P) għad-daqs tal-iskrin u użah biex tissettja d-displej għad-daqs tal-immaġini rrakkomandat mill-Imsieħeb, li tipikament huwa ftit inqas mid-daqs tal-iskrin massimu viżibbli.

                                       (b)

                                       Imbagħad, għandu jintwera d-disinn tat-test (l-Istandard VESA FPDM 2.0, A112-2F, SET01K) li jipprovdi tmint ilwien ta’ griż minn iswed totali (0 volts) għal abjad totali (0,7 volts) (4). Il-livelli tas-sinjal tal-input għandhom jikkonformaw mal-Istandard tas-Sinjal tal-Vidjo tal-VESA (VSIS), il-Verżjoni 1.0, Rev. 2.0, Diċembru 2002.

                                       (c)

                                       Aġġusta (fejn huwa possibbli) il-kontroll tal-luminożità tad-displej ‘l isfel mill-massimu tiegħu sakemm ikun kemmxejn viżibbli l-livell tal-luminanza l-iktar baxx bil-marka sewda (l-Istandard VESA FPDM 2.0, it-Taqsima 301-3K).

                                       (d)

                                       Uri disinn tat-test (l-Istandard VESA FPDM 2.0, A112-2H, L80) li jipprovdi kaxxa bajda totali (0,7 volts) li tokkupa 80 % tal-immaġini.

                                       (e)

                                       Aġġusta l-kontroll tal-kuntrast sakemm il-parti l-bajda tal-iskrin tkun issettjata fuq il-luminanza li ġejja: 100 cd/m2.

                                       (f)

                                       imkejla skont l-Istandard VESA FPDM 2.0, it-Taqsima 302-1. (Jekk il-luminanza massima tad-displej hija inqas mil-luminanza peskritta hawn fuq, it-tekniku għandu juża l-luminanza massima u jirrapporta l-valur lill-EPA jew lill-Kummissjoni Ewropea, kif ikun xieraq, flimkien ma’ dokumentazzjoni oħra tal-ittestjar mitluba. B’mod simili, jekk il-luminanza minima tad-displej hija iktar mil-luminanza peskritta, it-tekniku għandu juża l-luminanza minima u jirrapporta l-valur lill-EPA jew lill-Kummissjoni Ewropea, kif ikun xieraq);

                                       (g)

                                       Il-valur tal-luminanza għandu jiġi rrappurtat lill-EPA jew lill-Kummissjoni Ewropea, kif ikun xieraq, flimkien ma’ dokumentazzjoni oħra tal-ittestjar mitluba.

                           (9)

                           Ladarba tkun issettjata l-luminanza, il-kundizzjonijiet ta’ kamra mudlama ma għadhomx meħtieġa iktar.

                           (10)

                           Issettja l-iskala tal-kurrent tal-miter tal-enerġija. Il-valur tal-iskala sħiħa magħżul immultiplikat bir-rata tal-fattur crest (Ipeak/Irms) tal-miter għandu jkun ikbar mill-qari tal-ogħla kurrent mill-ossilloskopju.

                           (11)

                           Ħalli l-qari tal-miter tal-enerġija jistabbilizza u mbagħad ħu l-qari tal-enerġija reali f’watts mill-miter tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. (Irreferi għall-Konfigurazzjoni tat-Test tal-Prodott, it-Taqsima I, l-Istabbiltà).

                           (12)

                           Irreġistra l-konsum tal-enerġija u l-format totali tal-pixels (pixels orizzontali × vertikali murija), biex tikkalkula l-pixels/watt.

                     C.   Modalità Sleep (Is-Swiċċ Mixgħul, l-Ebda Sinjal Vidjo)

                           (1)

                           Fi tmiem it-test bil-Modalità Mixgħula, ibda l-Modalità Sleep tad-displej. Il-metodu tal-aġġustament għandu jkun dokumentat flimkien mas-sekwenza tal-avvenimenti meħtieġa sabiex tintlaħaq il-Modalità Sleep. Ixgħel it-tagħmir kollu tat-test u aġġusta b’mod xieraq l-iskala tal-operat.

                           (2)

                           Ħalli d-displej jibqa’ fil-Modalità Sleep sakemm jitkejjel qari stabbli tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. Il-persuna responsabbli mit-test għandha tinjora ċ-ċiklu tal-verifika tas-sinjal tas-sinkronizzazzjoni tal-input meta tkejjel l-unità fil-Modalità Sleep.

                           (3)

                           Irreġistra l-kundizzjonijiet tat-test u d-dejta tat-test. Il-ħin tal-kejl għandu jkun twil biżżejjed biex jitkejjel il-valur medju korrett (jiġifieri, mhux enerġija massima jew istantanja). Jekk it-tagħmir għandu Modalitajiet Sleep differenti li jistgħu jkunu magħżula manwalment, il-kejl għandu jittieħed bit-tagħmir bil-modalità li l-iktar tikkonsma enerġija minnhom. Jekk ikun hemm ċiklu awtomatiku tal-modalitajiet, il-ħin tal-kejl għandu jkun twil biżżejjed li tinkiseb medja reali li tinkludi l-modalitajiet kollha.

                     D.   Modalità Mitfija (L-Iswiċċ tal-Enerġija Mitfi)

                           (1)

                           Fi tmiem it-test bil-Modalità Sleep, ibda l-Modalità Mitfija tad-displej billi tuża s-swiċċ tal-enerġija li huwa l-iktar aċċessibbli faċilment għall-utent. Il-metodu tal-aġġustament għandu jkun dokumentat flimkien mas-sekwenza tal-avvenimenti meħtieġa sabiex tintlaħaq il-Modalità Mitfija. Ixgħel it-tagħmir kollu tat-test u aġġusta b’mod xieraq l-iskala tal-operat.

                           (2)

                           Ħalli d-displej jibqa’ bil-Modalità Mitfija sakemm jitkejjel qari stabbli tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. Il-persuna responsabbli mit-test għandha tinjora ċ-ċiklu tal-verifika tas-sinjal tas-sinkronizzazzjoni tal-input meta tkejjel il-mudell fil-Modalità Mitfija.

                           (3)

                           Irreġistra l-kundizzjonijiet tat-test u d-dejta tat-test. Il-ħin tal-kejl għandu jkun twil biżżejjed biex jitkejjel il-valur medju korrett (jiġifieri, mhux enerġija massima jew istantanja).

                     E.   Rappurtar tar-riżultati

               Meta titlesta l-proċedura tat-test, jekk jogħġbok irreferi għat-taqsima tad-Dokumentazzjoni tat-Test tal-ispeċifikazzjoni għall-gwida dwar kif għandek tirrapporta r-riżultati tat-test lill-EPA jew lill-Kummissjoni Ewropea, kif ikun xieraq.
               2.   Metodu tat-Test għad-displejs bil-pixels fissi mingħajr ABC attivat awtomatikament

               A.   Il-kundizzjonijiet, l-istrumentazzjoni u l-konfigurazzjoni tal-ittestjar

               Qabel ma tittestja l-UUT, kun żgur li l-kundizzjonijiet, l-istrumentazzjoni u l-konfigurazzjoni xierqa tal-ittestjar ikunu f’posthom kif inhu deskritt fil-Kundizzjonijiet u l-Istrumentazzjoni tat-Test tal-Prodott, u t-taqsimiet tal-Konfigurazzjoni tat-Test tal-Prodott tal-ispeċifikazzjoni tad-Displejs.
               B.   Modalità Mixgħula

                           (1)

                           Qabbad il-kampjun tat-test mal-plakka jew mas-sors tal-enerġija u t-tagħmir tat-test.

                           (2)

                           Ixgħel it-tagħmir kollu tat-test u aġġusta sew il-vultaġġ u l-frekwenza tas-sors tal-enerġija.

                           (3)

                           Iċċekkja dwar l-operat normali tal-unità tat-test u ħalli l-aġġustamenti kollha tal-konsumaturi ssettjati bis-settings awtomatiċi tal-fabbrika.

                           (4)

                           Daħħal l-unità tat-test fil-Modalità Mixgħula billi tuża t-tagħmir tal-kontroll remot jew is-swiċċ MIXGĦUL/MITFI fuq il-kabinett tal-unità tat-test.

                           (5)

                           Ħalli lill-UUT tilħaq it-temperatura tal-operat (madwar 20 minuta).

                           (6)

                           Issettja l-modalità xierqa tad-displej (Irreferi għall-Konfigurazzjoni tat-Test tal-Prodott, it-Taqsima G, ir-Riżoluzzjoni u l-Frekwenza tar-Riffriskar).

                           (7)

                           Ipprovdi l-kundizzjonijiet ta’ kamra mudlama (Irreferi għall-Kundizzjonijjiet u l-Istrumentazzjoni tat-Test tal-Prodott, it-Taqsima F, il-Protokolli tal-Kejl tad-Dawl, u t-Taqsima E, il-Kundizzjonijiet ta’ Kamra Mudlama.

                           (8)

                           Issettja d-daqs u l-luminanza kif ġej:

                                       (a)

                                       Għandu jintwera d-disinn tat-test (l-Istandard VESA FPDM 2.0, A112-2F, SET01K) li jipprovdi tmint ilwien ta’ griż minn iswed totali (0 volts) sa abjad totali (0,7 volts). Il-livelli tas-sinjal tal-input għandhom ikunu konformi mal-Istandard tas-Sinjal tal-Vidjo tal-VESA (VSIS), Verżjoni 1.0, Rev. 2.0, Diċembru 2002.

                                       (b)

                                       Bil-kontrolli tal-luminożità u tal-kuntrast fuq il-massimu, it-tekniku għandu jivverifika li, bħala minimu, il-livelli tal-abjad u tal-griż qrib l-abjad jistgħu jkunu distinti. Jekk il-livelli tal-abjad u tal-griż qrib l-abjad ma jistgħux ikunu distinti, allura l-kuntrast għandu jkun aġġustat sakemm jistgħu jkunu distinti.

                                       (c)

                                       Imbagħad it-tekniku għandu juri disinn tat-test (l-Istandard VESA FPDM 2.0, A112-2H, L80) li jipprovdi kaxxa bajda totali (0,7 volts) li tokkupa 80 % tal-immaġini.

                                       (d)

                                       Imbagħad it-tekniku għandu jaġġusta l-luminożità sakemm il-parti l-bajda tal-iskrin tkun issettjata fuq il-luminanza li ġejja:

                                                   Prodott

                                                   Cd/m2

                                                   Riżoluzzjoni ta’ 1,1 MP jew inqas

                                                   175

                                                   Riżoluzzjoni ta’ 1,1 MP jew iktar

                                                   200

                                             imkejla skont l-Istandard VESA FPDM 2.0, it-Taqsima 302-1. (Jekk il-luminanza massima tad-displej hija inqas mil-luminanza peskritta fit-tabella ta’ hawn fuq, it-tekniku għandu juża l-luminanza massima u jirrapporta l-valur lill-EPA jew lill-Kummissjoni Ewropea, kif ikun xieraq, flimkien ma’ dokumentazzjoni oħra tal-ittestjar mitluba. B’mod simili, jekk il-luminanza minima tad-displej hija iktar mil-luminanza peskritta, it-tekniku għandu juża l-luminanza minima u jirrapporta l-valur lill-EPA jew lill-Kummissjoni Ewropea, kif ikun xieraq).

                                       (e)

                                       Il-valur tal-luminanza għandu jiġi rrappurtat lill-EPA jew lill-Kummissjoni Ewropea, kif ikun xieraq, flimkien ma’ dokumentazzjoni oħra tal-ittestjar mitluba.

                           (9)

                           Ladarba tkun issettjata l-luminanza, il-kundizzjonijiet ta’ kamra mudlama ma jkunux meħtieġa iktar.

                           (10)

                           Issettja l-iskala tal-kurrent tal-miter tal-enerġija. Il-valur tal-iskala sħiħa magħżul immultiplikat bir-rata tal-fattur crest (Ipeak/Irms) tal-miter għandu jkun ikbar mill-qari tal-ogħla kurrent mill-ossilloskopju.

                           (11)

                           Ħalli l-qari tal-miter tal-enerġija jistabbilizza u mbagħad ħu l-qari tal-enerġija reali f’watts mill-miter tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. (Irreferi għall-Konfigurazzjoni tat-Test tal-Prodott, it-Taqsima I, l-Istabbiltà).

                           (12)

                           Irreġistra l-konsum tal-enerġija u l-format totali tal-pixels (pixels orizzontali × vertikali murija), biex tikkalkula l-pixels/watt.

                     C.   Modalità Sleep (Is-Swiċċ Mixgħul, l-Ebda Sinjal Vidjo)

                           (1)

                           Fi tmiem it-test bil-Modalità Mixgħula, ibda l-Modalità Sleep tad-displej. Il-metodu tal-aġġustament għandu jkun dokumentat flimkien mas-sekwenza tal-avvenimenti meħtieġa sabiex tintlaħaq il-Modalità Sleep. Ixgħel it-tagħmir kollu tat-test u aġġusta b’mod xieraq l-iskala tal-operat.

                           (2)

                           Ħalli d-displej jibqa’ fil-Modalità Sleep sakemm jitkejjel qari stabbli tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. Il-persuna responsabbli mit-test għandha tinjora ċ-ċiklu tal-verifika tas-sinjal tas-sinkronizzazzjoni tal-input meta tkejjel l-unità fil-Modalità Sleep.

                           (3)

                           Irreġistra l-kundizzjonijiet tat-test u d-dejta tat-test. Il-ħin tal-kejl għandu jkun twil biżżejjed biex jitkejjel il-valur medju korrett (jiġifieri, mhux enerġija massima jew istantanja). Jekk it-tagħmir għandu Modalitajiet Sleep differenti li jistgħu jkunu magħżula manwalment, il-kejl għandu jittieħed bit-tagħmir fil-modalità li l-iktar tikkonsma enerġija minnhom. Jekk ikun hemm ċiklu awtomatiku tal-modalitajiet, il-ħin tal-kejl għandu jkun twil biżżejjed li tinkiseb medja reali li tinkludi l-modalitajiet kollha.

                     D.   Modalità Mitfija (L-Iswiċċ tal-Enerġija Mitfi)

                           (1)

                           Fi tmiem it-test bil-Modalità Sleep, ibda l-Modalità Mitfija tad-displej billi tuża s-swiċċ tal-enerġija li huwa l-iktar aċċessibbli faċilment għall-utent. Il-metodu tal-aġġustament għandu jkun dokumentat flimkien mas-sekwenza tal-avvenimenti meħtieġa sabiex tintlaħaq il-Modalità Mitfija. Ixgħel it-tagħmir kollu tat-test u aġġusta b’mod xieraq l-iskala tal-operat.

                           (2)

                           Ħalli d-displej jibqa’ fil-Modalità Mitfija sakemm jitkejjel qari stabbli tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. Il-persuna responsabbli mit-test għandha tinjora ċ-ċiklu tal-verifika tas-sinjal tas-sinkronizzazzjoni tal-input meta tkejjel il-mudell fil-Modalità Mitfija.

                           (3)

                           Irreġistra l-kundizzjonijiet tat-test u d-dejta tat-test. Il-ħin tal-kejl għandu jkun twil biżżejjed biex jitkejjel il-valur medju korrett (jiġifieri, mhux enerġija massima jew istantanja).

                     E.   Rappurtar tar-riżultati

               Meta titlesta l-proċedura tat-test, jekk jogħġbok irreferi għat-taqsima tad-Dokumentazzjoni tat-Test tal-ispeċifikazzjoni għall-gwida dwar kif għandek tirrapporta r-riżultati tat-test lill-EPA jew lill-Kummissjoni Ewropea, kif ikun xieraq.
               3.   Metodu tat-Test għad-displejs bil-pixels fissi mingħajr ABC attivat awtomatikament

               A.   Il-kundizzjonijiet, l-istrumentazzjoni u l-konfigurazzjoni tal-ittestjar

               Qabel ma tittestja l-UUT, kun żgur li l-kundizzjonijiet, l-istrumentazzjoni u l-konfigurazzjoni xierqa tal-ittestjar ikunu f’posthom kif inhu deskritt fil-Kundizzjonijiet u l-Istrumentazzjoni tat-Test tal-Prodott, u t-taqsimiet tal-Konfigurazzjoni tat-Test tal-Prodott tal-ispeċifikazzjoni tad-Displejs.
               B.   Modalità Mixgħula

                           (1)

                           Qabbad il-kampjun tat-test mal-plakka jew mas-sors tal-enerġija u t-tagħmir tat-test.

                           (2)

                           Ixgħel it-tagħmir kollu tat-test u aġġusta sew il-vultaġġ u l-frekwenza tas-sors tal-enerġija.

                           (3)

                           Iċċekkja dwar l-operat normali tal-unità tat-test u ħalli l-aġġustamenti kollha tal-konsumaturi ssettjati bis-settings awtomatiċi tal-fabbrika.

                           (4)

                           Daħħal l-unità tat-test fil-Modalità Mixgħula billi tuża t-tagħmir tal-kontroll remot jew is-swiċċ MIXGĦUL/MITFI fuq il-kabinett tal-unità tat-test.

                           (5)

                           Ħalli lill-UUT tilħaq it-temperatura tal-operat (madwar 20 minuta).

                           (6)

                           Issettja l-modalità xierqa tad-displej (Irreferi għall-Konfigurazzjoni tat-Test tal-Prodott, it-Taqsima G, ir-Riżoluzzjoni u l-Frekwenza tar-Riffriskar).

                           (7)

                           Issettja l-iskala tal-kurrent tal-miter tal-enerġija. Il-valur tal-iskala sħiħa magħżul immultiplikat bir-rata tal-fattur crest (Ipeak/Irms) tal-miter għandu jkun ikbar mill-qari tal-ogħla kurrent mill-ossilloskopju.

                           (8)

                           Il-proċedura tat-test alternattiva li ġejja tintuża biex tikkalkula l-konsum massimu tal-enerġija bil-Modalità Mixgħula għad-displejs li joħorġu mill-fabbrika bil-Kontroll Awtomatiku tal-Luminożità attivat awtomatikament. Għal din il-proċedura tat-test, id-dawl ambjentali għoli għandu jiġi ssetjat għal 300 lux, filwaqt li d-dawl ambjentali baxx għandu jiġi ssetjat għal 0 lux, kif ġej:

                                       (a)

                                       Issettja l-livell tad-dawl ambjentali għal 300 lux kif imkejjel fil-wiċċ ta’ sensor tad-dawl ambjentali.

                                       (b)

                                       Ħalli l-qari tal-miter tal-enerġija jistabbilizza u mbagħad ħu l-qari tal-enerġija reali tad-dawl ambjentali għoli, Ph, f’watts mill-miter tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. (Irreferi għall-Konfigurazzjoni tat-Test tal-Prodott, it-Taqsima I, l-Istabbiltà).

                                       (c)

                                       Issettja l-livell tad-dawl ambjentali għal 0 lux kif imkejjel fil-wiċċ ta’ sensor tad-dawl ambjentali.

                                       (d)

                                       Ħalli l-qari tal-miter tal-enerġija jistabbilizza u mbagħad ħu l-qari tal-enerġija reali tad-dawl ambjentali baxx, Pl, f’watts mill-miter tal-enerġija.

                                       (e)

                                       Ikkalkula l-medja ta’ konsum tal-enerġija bil-Modalità Mixgħula billi tuża l-formula fit-Taqsima 3.A.3., Displejs b’Kontroll Awtomatiku tal-Luminożità, fil-paġna 7 tal-ispeċifikazzjoni.

                           (9)

                           Irreġistra l-konsum tal-enerġija u l-format totali tal-pixels (pixels orizzontali × vertikali murija), biex tikkalkula l-pixels/watt.

                     C.   Modalità Sleep (Is-Swiċċ Mixgħul, l-Ebda Sinjal Vidjo)

                           (1)

                           Fi tmiem it-test bil-Modalità Mixgħula, ibda l-Modalità Sleep tad-displej. Il-metodu tal-aġġustament għandu jkun dokumentat flimkien mas-sekwenza tal-avvenimenti meħtieġa sabiex tintlaħaq il-Modalità Sleep. Ixgħel it-tagħmir kollu tat-test u aġġusta b’mod xieraq l-iskala tal-operat.

                           (2)

                           Ħalli d-displej jibqa’ fil-Modalità Sleep sakemm jitkejjel qari stabbli tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. Il-persuna responsabbli mit-test għandha tinjora ċ-ċiklu tal-verifika tas-sinjal tas-sinkronizzazzjoni tal-input meta tkejjel l-unità fil-Modalità Sleep.

                           (3)

                           Irreġistra l-kundizzjonijiet tat-test u d-dejta tat-test. Il-ħin tal-kejl għandu jkun twil biżżejjed biex jitkejjel il-valur medju korrett (jiġifieri, mhux enerġija massima jew istantanja). Jekk it-tagħmir għandu Modalitajiet Sleep differenti li jistgħu jkunu magħżula manwalment, il-kejl għandu jittieħed bit-tagħmir fil-modalità li l-iktar tikkonsma enerġija minnhom. Jekk ikun hemm ċiklu awtomatiku tal-modalitajiet, il-ħin tal-kejl għandu jkun twil biżżejjed li tinkiseb medja reali li tinkludi l-modalitajiet kollha.

                     D.   Modalità Mitfija (L-Iswiċċ tal-Enerġija Mitfi)

                           (1)

                           Fi tmiem it-test bil-Modalità Sleep, ibda l-Modalità Mitfija tad-displej billi tuża s-swiċċ tal-enerġija li huwa l-iktar aċċessibbli faċilment għall-utent. Il-metodu tal-aġġustament għandu jkun dokumentat flimkien mas-sekwenza tal-avvenimenti meħtieġa sabiex tintlaħaq il-Modalità Mitfija. Ixgħel it-tagħmir kollu tat-test u aġġusta b’mod xieraq l-iskala tal-operat.

                           (2)

                           Ħalli d-displej jibqa’ fil-Modalità Mitfija sakemm jitkejjel qari stabbli tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. Il-persuna responsabbli mit-test għandha tinjora ċ-ċiklu tal-verifika tas-sinjal tas-sinkronizzazzjoni tal-input meta tkejjel il-mudell fil-Modalità Mitfija.

                           (3)

                           Irreġistra l-kundizzjonijiet tat-test u d-dejta tat-test. Il-ħin tal-kejl għandu jkun twil biżżejjed biex jitkejjel il-valur medju korrett (jiġifieri, mhux enerġija massima jew istantanja).

                     E.   Rappurtar tar-riżultati

               Meta titlesta l-proċedura tat-test, jekk jogħġbok irreferi għat-taqsima tad-Dokumentazzjoni tat-Test tal-ispeċifikazzjoni għall-gwida dwar kif għandek tirrapporta r-riżultati tat-test lill-EPA jew lill-Kummissjoni Ewropea, kif ikun xieraq.

               Appendiċi 2

                  Proċeduri tat-Test għad-Displejs b’daqs djagonali tal-iskrin viżibbli minn 30 sa 60 pulzier inklużiv

               META GĦANDU JINTUŻA DAN ID-DOKUMENT
               Dan id-dokument jiddeskrivi l-proċeduri tat-test għad-displejs b’daqs djagonali tal-iskrin viżibbli li jkun minn 30 sa 60 pulzier, inklużivi (‘displejs kbar’), għar-Rekwiżiti tal-Programm ENERGY STAR għad-displejs tal-Verżjoni 5.0. Il-proċeduri għandhom jintużaw biex jiddeterminaw il-konsum tal-enerġija bil-Modalità Mixgħula, Sleep u Mitfija tal-unità li qed tiġi ttestjata (UUT).

                  Tabella 1

                  Proċeduri tat-Test għall-Kejl tal-Modalitajiet Operattivi

                           Rekwiżit tal-Ispeċifikazzjoni

                           Protokoll tat-Test

                           Sors

                           Modalità Mixgħula

                           IEC 62087, Ed 2.0: Metodi tal-Kejl għall-Konsum tal-Enerġija tat-Tagħmir Awdjo, Vidjo u Tagħmir Relatat, it-Taqsima 11, ‘Kundizzjonijiet tal-kejl tas-settijiet tat-televixin bil-modalità (medja) Mixgħula.’

                           www.iec.ch

                     1.   Il-kundizzjonijiet, l-istrumentazzjoni u l-konfigurazzjoni tal-ittestjar

               Qabel ma tittestja l-UUT, kun żgur li l-kundizzjonijiet, l-istrumentazzjoni u l-konfigurazzjoni xierqa tal-ittestjar ikunu f’posthom kif inhu deskritt fil-Kundizzjonijiet u l-Istrumentazzjoni tat-Test tal-Prodott, u t-taqsimiet tal-Konfigurazzjoni tat-Test tal-Prodott tal-ispeċifikazzjoni tad-Displejs.
               2.   Il-Kejl tal-Enerġija bil-Modalità Mixgħula, Sleep u Mitfija

               A.   Modalità Mixgħula (Gwida dwar l-Implimentazzjoni tal-IEC 62087)

               Hawn taħt qed tiġi pprovduta gwida dwar l-użu tal-EC 62087, Ed. 2.0 għall-kejl tal-enerġija bil-Modalità Mixgħula tad-displejs kbar. Sabiex tiġi ddeterminata l-kwalifikazzjoni tal-ENERGY STAR ta’ prodott, japplikaw l-eċċezzjonijiet u l-kjarifiki ta’ hawn taħt.

                           (1)

                           Eżattezza tal-Livelli tas-Sinjal tal-Input: It-Taqsima 11.4.12, ‘Eżattezza tal-livelli tas-sinjal tal-input,’ ifakkru lill-persuni responsabbli mit-test li l-inputs tal-vidjo użati għall-ittestjar għandhom ikunu fil-limiti ta’ ± 2 % tal-livelli ta’ referenza bojod u suwed. It-Taqsima B.2 tal-Anness B, ‘Konsiderazzjonijiet għall-kejl tal-enerġija ta’ sett tat-televixin bil-modalità (medja) Mitfija’ tiddeskrivi l-importanza tal-eżattezza tas-sinjal tal-input f’iktar dettall. L-EPA u l-Kummissjoni Ewropea jixtiequ jenfasizzaw l-importanza tal-użu ta’ inputs tal-vidjo eżatti/kalibrati waqt l-ittestjar tal-Modalità Mixgħula u jinkuraġġixxu lill-persuni responsabbli mit-test biex jużaw l-inputs HDMI kull fejn ikun possibbli.

                           (2)

                           Fattur ta’ Potenza Reali: Minħabba ż-żieda fil-kuxjenza tal-importanza tal-kwalità tal-enerġija, l-Imsieħba għandhom jindikaw il-fattur reali tal-enerġija tad-displejs tagħhom waqt il-kejl bil-Modalità Mixgħula.

                           (3)

                           L-Użu ta’ Materjali ta’ Ttestjar waqt l-Ittestjar: Biex ikejlu l-konsum medju tal-enerġija bil-Modalità Mixgħula, l-Imsieħba għandhom ikejlu l-‘Po_broadcast’ kif deskritt fit-taqsima 11.6.1, ‘Ittestjar (medju) bil-Modalità Mixgħula b’sinjal tal-vidjo dinamiku tal-kontenut imxandar.’

                           (4)

                           Ittestjar tas-Settings Awtomatiċi tal-Fabbrika: Fil-kejl tal-konsum tal-enerġija bil-Modalità Mixgħula ta’ displejs kbar, l-EPA u l-Kummissjoni Ewropea huma interessati li l-ewwel u qabel kollox jieħdu l-kejl tal-konsum tal-enerġija tal-prodotti hekk kif joħorġu mill-fabbrika. L-aġġustamenti tal-livell tal-istampa li jeħtieġu li jsiru qabel l-ittestjar tal-konsum tal-enerġija bil-Modalità Mixgħula għandhom isiru skont it-Taqsima 11.4.8, ‘Aġġustamenti fil-livell tal-istampa,’ jekk ikun il-każ.
                           It-Taqsima 11.4.8 tgħid hekk: ‘Il-kuntrast u l-luminanza tas-sett tat-televixin u l-livell tar-retrodawl (backlight), jekk jeżistu, għandhom jiġu ssettjati kif kienu aġġustati oriġinarjament mill-manifattur għall-utent aħħari. F’każ li modalità tas-setting għandha tintagħżel malli jinxtgħelu għall-ewwel darba, għandha tintagħżel il-‘modalità standard’ jew dik ekwivalenti tagħha. F’każ li ma tkun teżisti l-ebda ‘modalità standard’ jew ekwivalenti tagħha, għandha tintagħżel l-ewwel modalità elenkata fil-menu tal-iskrin. Il-modalità użata waqt it-test għandha tiġi deskritta fir-rapport. Il-‘Modalità standard’ hija definita bħala ‘rakkomandata mill-manifattur għall-użu normali tad-dar’.’
                           Għal prodotti li joħorġu mill-fabbrika b’menu obbligatorju fejn mal-ewwel darba li jixgħelhom il-konsumatur ikollu jagħżel il-modalità li biha se jaħdem il-prodott, it-Taqsima 11.4.8 tgħid li l-ittestjar għandu jsir bil-‘modalità standard’.
                           L-informazzjoni li tgħid li l-prodott jikkwalifika għall-ENERGY STAR f’setting speċifiku u li dan huwa s-setting li bih se jkun hemm iffrankar tal-enerġija, se tkun inkluża mal-prodott fl-ippakkjar tiegħu u mpoġġija fuq is-sit tal-Internet tal-Imsieħeb fejn tkun elenkata l-informazzjoni dwar il-mudell.

                           (5)

                           Ittestjar tad-displejs bil-Kontroll Awtomatiku tal-Luminożità: Għal din il-proċedura tat-test, id-dawl ambjentali għoli għandu jiġi ssetjat għal 300 lux, filwaqt li d-dawl ambjentali baxx għandu jiġi ssetjat għal 0 lux, kif ġej:

                                       (a)

                                       Issettja l-livell tad-dawl ambjentali għal 300 lux kif imkejjel fil-wiċċ ta’ sensor tad-dawl ambjentali.

                                       (b)

                                       Kejjel il-konsum tal-enerġija tad-dawl ambjentali għoli bil-Modalità Mixgħula, Ph, kif deskritt fit-Taqsima 11.6.1, ‘Ittestjar (medju) bil-Modalità Mixgħula b’sinjal tal-vidjo dinamiku tal-kontenut imxandar’.

                                       (c)

                                       Issettja l-livell tad-dawl ambjentali għal 0 lux kif imkejjel fil-wiċċ ta’ sensor tad-dawl ambjentali.

                                       (d)

                                       Kejjel il-konsum tal-enerġija tad-dawl ambjentali baxx bil-Modalità Mixgħula, Pl, kif deskritt fit-Taqsima 11.6.1, ‘Ittestjar (medju) bil-Modalità Mixgħula b’sinjal tal-vidjo dinamiku tal-kontenut imxandar’.

                                       (e)

                                       Ikkalkula l-medja ta’ konsum tal-enerġija bil-Modalità Mixgħula billi tuża l-formula fit-Taqsima 3.A.3., Displejs b’Kontroll Awtomatiku tal-Luminożità, fil-paġna 7 tal-ispeċifikazzjoni.

                     B.   Modalità Sleep (Is-Swiċċ Mixgħul, l-Ebda Sinjal Vidjo)

                           (1)

                           Fi tmiem it-test bil-Modalità Mixgħula, ibda l-Modalità Sleep tad-displej. Il-metodu tal-aġġustament għandu jkun dokumentat flimkien mas-sekwenza tal-avvenimenti meħtieġa sabiex tintlaħaq il-Modalità Sleep. Ixgħel it-tagħmir kollu tat-test u aġġusta b’mod xieraq l-iskala tal-operat.

                           (2)

                           Ħalli d-displej jibqa’ fil-Modalità Sleep sakemm jitkejjel qari stabbli tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. Il-persuna responsabbli mit-test għandha tinjora ċ-ċiklu tal-verifika tas-sinjal tas-sinkronizzazzjoni tal-input meta tkejjel l-unità fil-Modalità Sleep.

                           (3)

                           Irreġistra l-kundizzjonijiet tat-test u d-dejta tat-test. Il-ħin tal-kejl għandu jkun twil biżżejjed biex jitkejjel il-valur medju korrett (jiġifieri, mhux enerġija massima jew istantanja). Jekk it-tagħmir għandu Modalitajiet Sleep differenti li jistgħu jkunu magħżula manwalment, il-kejl għandu jittieħed bit-tagħmir fil-modalità li l-iktar tikkonsma enerġija minnhom. Jekk ikun hemm ċiklu awtomatiku tal-modalitajiet, il-ħin tal-kejl għandu jkun twil biżżejjed li tinkiseb medja reali li tinkludi l-modalitajiet kollha.

                     C.   Modalità Mitfija (L-Iswiċċ tal-Enerġija Mitfi)

                           (1)

                           Fi tmiem it-test bil-Modalità Sleep, ibda l-Modalità Mitfija tad-displej billi tuża s-swiċċ tal-enerġija li huwa l-iktar aċċessibbli faċilment għall-utent. Il-metodu tal-aġġustament għandu jkun dokumentat flimkien mas-sekwenza tal-avvenimenti meħtieġa sabiex tintlaħaq il-Modalità Mitfija. Ixgħel it-tagħmir kollu tat-test u aġġusta b’mod xieraq l-iskala tal-operat.

                           (2)

                           Ħalli d-displej jibqa’ fil-Modalità Mitfija sakemm jitkejjel qari stabbli tal-enerġija. Il-kejl jitqies stabbli meta l-qari tal-watts ma jvarjax iktar minn 1 % f’perjodu ta’ tliet minuti. Il-persuna responsabbli mit-test għandha tinjora ċ-ċiklu tal-verifika tas-sinjal tas-sinkronizzazzjoni tal-input meta tkejjel il-mudell fil-Modalità Mitfija.

                           (3)

                           Irreġistra l-kundizzjonijiet tat-test u d-dejta tat-test. Il-ħin tal-kejl għandu jkun twil biżżejjed biex jitkejjel il-valur medju korrett (jiġifieri, mhux enerġija massima jew istantanja).

                           (4)

                           Rappurtar tar-riżultati: Meta titlesta l-proċedura tat-test, jekk jogħġbok irreferi għat-taqsima tad-Dokumentazzjoni tat-Test tal-ispeċifikazzjoni għall-gwida dwar kif għandek tirrapporta r-riżultati tat-test lill-EPA jew lill-Kummissjoni Ewropea, kif ikun xieraq.

                     3.   Kejl tal-Luminanza

               Wara li t-test tal-IEC ikun sar kollu u l-konsum tal-elettriku jkun ġie rreġistrat, it-tekniku għandu jkejjel il-luminanza tal-prodott billi juża l-metodoloġija deskritta hawn taħt. Innota li t-tekniku ma għandux ibiddel s-settings tal-prodott minn kif kienu ssettjati waqt it-test tal-konsum tal-enerġija.

                           (1)

                           Bl-użu tal-immaġni tat-test statika ta’ sinjal tal-vidjo bi tliet faxex (LTL) imsemmija fit-Taqsima 11.5 tal-IEC 62087, kejjel il-punt ċentrali, il-luminanza assjali tad-displej skont il-Video Electronics Standards Association (VESA) Flat Panel Display Measurements Standard (FPDM) il-Verżjoni 2.0, it-Taqsima 301-2H.

                           (2)

                           Irrapporta fl-OPS il-valur imkejjel tal-luminanza f’candelas għal kull metru kwadru (cd/m2), approssimat lejn l-eqreb numru sħiħ.

                           (3)

                           Il-kejl kollu tal-luminanza għandu jsir skont il-kundizzjonijiet tat-test deskritti hawn fuq għad-displejs kbar. Speċifikament, il-kejl tal-luminanza għandu jsir bis-settings tad-displej kif joħorġu mill-fabbrika. Għal prodotti b’menu obbligatorju, il-kejl għandu jsir b’modalità standard jew domestika.

                     ”

         (1)  Għal displejs ta’ bejn 30 u 60 pulzier, ir-riżoluzzjoni għandha tkun irrappurtata meta jiġi mressaq prodott għall-kwalifika; madankollu, ir-riżoluzzjoni ma tiġix ikkunsidrata meta jiġi kkalkulat il-konsum tal-enerġija ta’ dawn id-displejs bil-Modalità Mixgħula.

         (2)  Il-karatteristiċi ta’ miters approvati meħudin minn IEC 62301 Ed 1.0: Tagħmir Elettriku tad-Dar– Kejl tal-Enerġija Standby.

         (3)  Ibid.

         (4)  Il-valuri tal-vultaġġ korrispondendi għad-displej tal-interfejs diġitali biss li jikkorrispondu għal-luminożità tal-immaġini (0 sa 0,7 volts) huma: 0 volts (iswed) = setting ta’ 0, 0,1 volts (lewn skur ta’ griż analogu) = 36 griż digitali, 0,7 volts (analogu abjad sħiħ) = 255 griż digitali; jekk jogħġbok innota li l-ispeċifikazzjonijiet futuri tal-interfejs diġitali jistgħu jwessgħu din l-iskala, iżda fil-każijiet kollha, 0 volts għandu jikkorrispondi għall-iswed u l-valur massimu għandu jikkorrispondi għall-abjad, b’0,1 volts jikkorrispondu għal wieħed minn sebgħa tal-valur massimu.


title: Id-Deċiżjoni tal-Kunsill tal-15 ta' Ottubru 1968 li tapplika l-Artikoli 48 u 49 tat-Trattat għad-dipartimenti Franċiżi barranin

text:
Avviż Legali Importanti

|

31968D0359

Official Journal L 257 , 19/10/1968 P. 0001 - 0001 Danish special edition: Series I Chapter 1968(II) P. 0466  English special edition: Series I Chapter 1968(II) P. 0474  Greek special edition: Chapter 05 Volume 1 P. 0032  Spanish special edition: Chapter 05 Volume 1 P. 0092  Portuguese special edition Chapter 05 Volume 1 P. 0092

		Id-Deċiżjoni tal-Kunsilltal-15 ta' Ottubru 1968li tapplika l-Artikoli 48 u 49 tat-Trattat għad-dipartimenti Franċiżi barranin(68/359/KEE)IL-KUNSILL TAL-KOMUNITAJIET EWROPEJWara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 227(2) tiegħu,Wara li kkunsidra l-proposta mill-Kummissjoni,Billi t-tieni subparagrafu ta' l-Artikolu 227(2) jipprovdi illi l-Kunsill għandu jistabbilixxi l-kondizzjonijiet li permezz tagħhom, id-dispożizzjonijiet tat-Trattat, apparti minn dawk li jinsabu fl-ewwel subparagrafu tal-paragrafu 2 ta' dak l-Artikolu, u b'mod partikolari d-dispożizzjonijiet ta' l-Artikoli 48 u 49 tat-Trattat, għandhom japplikaw għad-dipartimenti Franċiżi barranin;Billi l-liberta ta' moviment tal-ħaddiema x'aktarx tippromwovi l-iżvilupp ekonomiku u soċjali ta' dawk id-dipartimenti,IDDEĊIEDA KIF ĠEJ:L-Artikolu 1L-Artikoli 48 u 49 tat-Trattat li jistabbilixxi l-Komunità Ekonomika Ewropea u l-miżuri meħuda fl-implimentazzjoni ta' dawk l-Artikoli għandhom japplikaw għad-dipartimenti Franċiżi barranin.L-Artikolu 2Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej, taħt il-"Leġislazzjoni I". Għandha tidħol fis-seħħ fl-għoxrin jun ta' wara l-pubblikazzjoni tagħha.Magħmula fil-Lussemburgu, fil-15 ta' Ottubru 1968.Għall-Kunsill —Il-PresidentG. Sedati--------------------------------------------------


title: 2013/258/UE: Deċiżjoni tal-Kunsill tas- 27 ta’ Mejju 2013 dwar il-pożizzjoni li għandha tittieħed f’isem l-Unjoni Ewropea fil-Kunsill tal-Ministri AKP u tal-UE dwar l-istatus tar-Repubblika Federali tas-Somalja fir-rigward tal-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra

text:
               4.6.2013

               MT

               Il-Ġurnal Uffiċjali tal-Unjoni Ewropea

               L 150/26

         DEĊIŻJONI TAL-KUNSILL
   tas-27 ta’ Mejju 2013
   dwar il-pożizzjoni li għandha tittieħed f’isem l-Unjoni Ewropea fil-Kunsill tal-Ministri AKP u tal-UE dwar l-istatus tar-Repubblika Federali tas-Somalja fir-rigward tal-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra
   (2013/258/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 217, flimkien mal-Artikolu 218(9) tiegħu,
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, imlaqqgħin fil-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta’ Partenarjat AKP-KE (1), u b’mod partikolari l-Artikolu 1 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Artikolu 94 tal-Ftehim ta’ Sħubija bejn il-membri tal-grupp ta’ Stati Afrikani, tal-Karibew u tal-Paċifiku, minn banda waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (2), kif emendat fil-Lussemburgu fil-25 ta’ Ġunju 2005 (3) u emendat f’Ouagadougou fit-22 ta’ Ġunju 2010 (4) (“il-Ftehim AKP-UE”) jistipula li kull talba għall-adeżjoni ta’ Stat għandha tiġi ppreżentata lill-Kunsill tal-Ministri AKP-KE u approvata minnu.

               (2)

               Fil-25 ta’ Frar 2013, ir-Repubblika Federali tas-Somalja ppreżentat talba ta’ adeżjoni skont l-Artikolu 94 tal-Ftehim AKP-UE.

               (3

               L-approvazzjoni tal-adeżjoni tar-Repubblika Federali tas-Somalja mill-Kunsill tal-Ministri AKP-l-UE għandha tkun appoġġjata mill-Unjoni.

               (4)

               Ir-Repubblika Federali tas-Somalja għandha tiddepożita l-Att ta’ Adeżjoni tagħha fis-Segretarjat Ġenerali tal-Kunsill tal-Unjoni Ewropea u s-Segretarjat tal-Istati AKP, bħala d-Depożitarji tal-Ftehim AKP-UE.

               (5)

               Għalhekk, huwa xieraq li tiġi stabbilita l-pożizzjoni li għandha tkun adottata f’isem l-Unjoni fil-Kunsill tal-Ministri AKP-UE,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f’isem l-Unjoni Ewropea fil-Kunsill tal-Ministri AKP-UE dwar it-talba tar-Repubblika Federali tas-Somalja għall-istatus ta’ osservatur fir-rigward ta’, u l-adeżjoni sussegwenti mal-Ftehim ta’ Sħubija bejn il-Membri tal-Grupp ta’ Stati Afrikani, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha min-naħa l-oħra, iffirmat f’Cotonou fit-23 ta’ Ġunju 2000, kif emendat fil-Lussemburgu fil-25 ta’ Ġunju 2005, u emendat f’Ouagadougou fit-22 ta’ Ġunju 2010, għandha tkun ibbażata fuq l-abbozz tad-Deċiżjoni tal-Kunsill tal-Ministri AKP-UE mehmuż ma’ din id-Deċiżjoni.
   Jista’ jintlaħaq qbil dwar bidliet formali u minuri għall-abbozz tad-Deċiżjoni tal-Kunsill tal-Ministri AKP-UE anness mingħajr il-ħtieġa li tiġi emendata din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-27 ta’ Mejju 2013.

            Għall-Kunsill

            Il-President

         C. ASHTON

      (1)  ĠU L 317, 15.12.2000, p. 376.

      (2)  ĠU L 317, 15.12.2000, p. 3. Ftehim kif rettifikat minn ĠU L 385, 29.12.2004, p. 88.

      (3)  ĠU L 209, 11.8.2005, p. 27.

      (4)  ĠU L 287, 4.11.2010, p. 3.

      ABBOZZ
      DEĊIŻJONI Nru …/… TAL-KUNSILL TAL-MINISTRI TAL-ISTATI TAL-AKP U L-UE
      ta’ …
      dwar it-talba magħmula mir-Repubblika Federali tas-Somalja għall-istatus ta’ osservatur fir-rigward ta’, u l-adeżjoni sussegwenti għall-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra
      IL-KUNSILL TAL-MINISTRI TA’ BEJN L-ISTATI TAL-AKP U L-UE,
      Wara li kkunsidra l-Ftehim ta’ Sħubija bejn il-membri tal-grupp ta’ Stati Afrikani, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1), kif emendat fil-Lussemburgu fil-25 ta’ Ġunju 2005 (2) u kif emendat f’Ouagadougou fit-22 ta’ Ġunju 2010 (3) (“il-Ftehim AKP-UE”), u b’mod partikolari l-Artikolu 94 tiegħu,
      Wara li kkunsidra d-Deċiżjoni Nru 1/2005 tat-8 ta’ Marzu 2005 tal-Kunsill tal-Ministri tal-Istati tal-AKP u l-UE dwar l-adozzjoni tar-Regoli ta’ Proċedura tal-Kunsill tal-Ministri tal-AKP u l-UE (4) u, b’mod partikolari, l-Artikolu 8(2) tagħha,
      Billi

                  (1)

                  Il-Ftehim ta’ Cotonou daħal fis-seħħ fl-1 ta’ Lulju 2008 skont l-Artikolu 93(3) tiegħu. Ġie emendat għall-ewwel darba fil-Lussemburgu fil-25 ta’ Ġunju 2005, u għat-tieni darba f’Ouagadougou fil-22 ta’ Ġunju 2010. It-tieni reviżjoni ilha tiġi applikata b’mod provviżorju sa mill-31 ta’ Ottubru 2010 (5).

                  (2)

                  L-Artikolu 94 tal-Ftehim AKP-UE jistipula li kwalunkwe talba li ssir minn Stat biex jissieħeb għandha tiġi ppreżentata lill-Kunsill tal-Ministri tal-AKP u l-UE, biex dan japprovaha.

                  (3)

                  Fil-25 ta’ Frar 2013, ir-Repubblika Federali tas-Somalja ppreżentat talba għall-istatus ta’ osservatur u l-adeżjoni sussegwenti skont l-Artikolu 94 tal-Ftehim AKP-UE.

                  (4)

                  Ir-Repubblika Federali tas-Somalja għandha tiddepożita l-Att ta’ Adeżjoni għand id-Depożitarji tal-Ftehim AKP-UE, jiġifieri s-Segretarjat Ġenerali tal-Kunsill tal-Unjoni Ewropea u s-Segretarjat tal-Istati tal-AKP.

            ADOTTA DIN ID-DEĊIŻJONI:
      Artikolu 1
      Approvazzjoni tat-talbiet għas-sħubija u għall-istatus ta’ osservatur
      It-talba magħmula mir-Repubblika Federali tas-Somalja biex tissieħeb fil-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000, kif emendat fil-Lussemburgu fil-25 ta’ Ġunju 2005 u kif emendat f’Ouagadougou fit-22 ta’ Ġunju 2010, hija b’dan approvata.
      Ir-Repubblika Federali tas-Somalja tiddepożita l-Att ta’ Adeżjoni għand id-Depożitarji tal-Ftehim AKP-UE, jiġifieri s-Segretarjat Ġenerali tal-Kunsill tal-Unjoni Ewropea u s-Segretarjat tal-Istati tal-AKP.
      Sad-data tal-adeżjoni tagħha, ir-Repubblika Federali tas-Somalja tista’ tattendi s-sessjonijiet tal-Kunsill bħala osservatur.
      Artikolu 2
      Id-dħul fis-seħħ
      Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

         Magħmul fi,

               Għall-Kunsill tal-Ministri AKP-UE

               Il-President

         (1)  ĠU L 317, 15.12.2000, p. 3.

         (2)  Ftehim li jemenda l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (ĠU L 209, 11.8.2005, p. 27).

         (3)  Ftehim li jemenda għat-tieni darba l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000, kif emendat għall-ewwel darba fil-Lussemburgu fil-25 ta’ Ġunju 2005 (ĠU L 287, 4.11.2010, p. 3).

         (4)  ĠU L 95, 14.4.2005, p. 44

         (5)  Deċiżjoni Nru 2/2010 tal-Kunsill tal-Ministri AKP-UE tal-21 ta’ Ġunju 2010, ĠU L 287, 4.11.2010, p. 68.